5 Langkah Aktifkan RFID Touch n Go Melalui Aplikasi E-Wallet Sahaja

Aktifkan RFID Touch n Go
anda dengan segera kepada mereka yang sering menggunakan tol. Kenapa kita perlu aktifkan RFID Touch n Go ni? Baca artikel ini untuk maklumat lanjut.

Isi Kandungan

Touch n Go

Touch n Go
 kini tidak asing lagi dalam pendengaran kita kerana kita seringkali menggunakan sistem ini, lebih-lebih golongan mereka yang sudah bekerja. Hal ini kerana, setiap kali melalui tol-tol yang ada di lebuh raya, pengguna kenderaan perlu membayar tol.

Terdapat beberapa perbezaan dalam Touch n Go, Smart Tag dan bahkan RFID. Akan saya kongsikan di bawah ini. Jika sebelum ini, kegunaan ketiga-tiga medium ini adalah bergantung kepada pilihan pengguna lebuh raya mengikut keselesaan diri mereka, akan tetapi, menjelang tahun 2022 ini, kegunaan Touch n Go dan Smart Tag akan dimansuhkan.

Sebelum saya berkongsi dengan anda cara aktifkan RFID Touch n Go, mari kita ketahui kegunaan lain yang ada pada sistem Touch n Go ini.

Kegunaan lain Touch n Go

Selain daripada penggunaan di tol lebuh raya, Touch n Go juga berfungsi untuk:

Membayar parking kereta di mana-mana mall.

Membuat pemindahan wang.

Menguruskan kewangan anda.

Pembelian dan pembayaran barangan anda di premis perniagaan.

Pembayaran segala jenis bil utiliti.

Memperoleh diskaun bagi kedai-kedai pilihan.

Mendapatkan dan menjadi keahlian bagi Touch n Go.

Haa banyak bukan? Tetapi selalunya kegunaan Touch n Go ini diguna pakai di lebuh raya. Penggunaannya adalah pemandu kenderaan akan memiliki satu kad Touch n Go. Apabila sampai di tol, anda perlu berhentikan kereta anda dan menyentuh kad Touch n Go ini pada inframerah.

Kemudian barulah anda boleh meneruskan perjalanan.

Apabila keadaan jalan raya sibuk, bolehkah anda bayangkan betapa lamanya masa yang diambil untuk anda sampai ke giliran?

Smart Tag

Berbanding pula dengan kegunaan Smart Tag, mereka hanya perlu memastikan kenderaan mereka yang tadinya laju diperlahankan sedikit supaya sistem Touch n Go yang ada di tol lebuh raya mampu “membaca” Smart Tag anda. Kebiasaannya, Smart Tag akan diletakkan di bahagian hadapan kereta anda.

Meskipun anda tidak perlu berhentikan kereta, tetapi anda masih memperlahankan kenderaan anda. Pembayaran akan dibuat secara automatik apabila sistem berjaya membaca Smart Tag anda.

RFID

RFID ini merupakan singkatan kepada Radio Frequency Identification yang mana penggunaan frekuensi radio dan elektromagnet. Apabila pengguna melekatkan stiker RFID ini pada kereta mereka, maka pemgimbas yang ada di tol akan mengesan stiker RFID yang berfungsi seperti elektromagnet.

Penggunaannya ibarat “scan” barangan di kedai. Scan, bayar dan sambung perjalanan. Mudah bukan?

Yang paling penting sistem ini boleh mengesan RFID dari jarak yang jauhnya. Jadinya ianya sangatlah efisien dalam mengawal kesesakan lalu lintas. Disebabkan itu, warga Malaysia perlu aktifkan RFID Touch n Go dengan segera.

Sebab Untuk Aktifkan RFID Touch n Go

Disebabkan keadaan lalu lintas yang kadang kala tidak terkawal lebih-lebih lagi ketika musim perayaan, maka kerajaan menggalakkan penggunaan RFID Touch n Go dalam kalangan rakyat Malaysia. Sistem ini dipercayai dan diyakini mampu menyelesaikan kesesakan lalu lintas.

Tambahan pula, keadaan negara kita yang masih belum bebas sepenuhnya daripada cengkaman
Covid-19
 ini, maka langkah ini dikatakan berkesan dalam menangani hal sedemikian.

Bak kata orang, sambil menyelam, sambil minum air.

Tarikh Penggunaan RFID Berkuatkuasa

Menurut kenyataan media yang dikeluarkan oleh Kementerian Kerja Raya(KKR), penggunaan sistem RFID ini akan mula berkuatkuasa pada:

15 Januri 2022

Objektif RFID

Kenapa perlu aktifkan RFID Touch n Go ini dan apa objektif yang ingin dicapai oleh pihak KKR? Mari kita baca di bawah ini.

Kurangkan kesesakan di plaza tol.

Perjalanan yang lebih efisien tanpa henti di setiap tol.

Tingkatkan sekuriti tunai digital dan tambah nilai melalui Touch n Go sahaja.

Kurangkan risiko jangkitan Covid-19.

Menyediakan perkhidmatan pemanduan yang lebih mudah, selamat dan pantas.

Bersesuaian dengan Perancangan Induk Sistem Pengankutan Pintar.

Cara Aktifkan RFID Touch n GO

Kita akan masuk ke topik utama kita iaitu berkaitan cara untuk aktifkan RFID Touch n Go ini. Anda tidak perlu risau kerana ianya tidak memakan masa dan tenaga anda. Semuanya hanya di hujung jari sahaja.

Perkara yang paling penting adalah anda perlu memiliki akaun Touch n Go anda sendiri.

Pendaftaran dan Pengaktifan Online

Ikuti langkah di bawah ini untuk aktifkan RFID Touch n Go anda.

LANGKAH PERTAMA
: Anda perlu memiliki dengan memuat turun aplikasi Touch n Go E-Wallet ini hanya di Google Play atau Playstore dan mana-mana yang berkaitan.

LANGKAH KEDUA
: Setelah anda log masuk, paparan skrin anda seperti ini. Tekan pada bahagia “
Toll
” dan akan naik pilihan di bawah. Tekan bahagian “
RFID
“.

LANGKAH KETIGA
: Setelah itu, anda akan dibawa ke paparan ini. Terdapat 2 pilihan iaitu untuk mengaktifkan atau membuat pembelian RFID Tag. Jangan terburu-buru. Aktifkan RFID Touch n Go anda terlebih dahulu. Anda akan diminta untuk memasukkan maklumat peribadi anda atau buat semakan untuk kemas kini.

LANGKAH KEEMPAT
: Setelah itu, anda akan di bawa ke bahagian untuk memasukkan maklumat kereta anda.

LANGKAH KELIMA
: Ikuti langkah seterusnya yang diarahkan dan buat verifikasi yang akan dihantarkan ke telefon anda. Apabila sudah selesai, buat pembelian RFID Tag segera untuk menggunakannay. Selesai.

Harga RFID dan Cara Pemasangan

Sekiranya anda bertanyakan pasal harga bagi RFID, jangan risau kerana ianya tidak terlalu mahal. Anda boleh mendapatkan di pasaran sama ada secara atas talian atau ke pusat utama Touch n Go itu sendiri. Untuk pengetahuan anda, penggunaan ini boleh digunakan dalam tempoh masa yang lama asalkan anda tidak merosakkan chip yang ada pada RFID ini.

HARGA RFID Tag
:

Anggaran RM30 sehingga RM35 sahaja.

Anda boleh membelinya di:

Shoppe.

Lazada.

Aplikasi E-Wallet.

Pusat Touch n Go.

Untuk pemasangan setelah Aktifkan RFID Touch n Go ini, anda hanya perlu melekatkannya di kereta anda seperti sticker. Pastikan kawasan yang anda letakkan itu boleh dikesan oleh inframerah RFID semasa di tol. Untuk maklumat lanjut, anda boleh membaca
Cara Pemasangan RFID Touch n Go
 di sini.

Moga-moga membantu anda.

Langkah Untuk Tambah Nilai Akaun RFID

Nak tambah nilai akaun RFID anda? Jangan risau kerana langkahnya sama sahaja dengan tambah nilai akaun Touch n Go anda. Hanya buka aplikasi Touch n Go dan tekan bahagian “
Reload
” sahaja.

Anda boleh memilih untuk tambah nilai secara:

Pembayaran melalui perbankan atas talian.

Tambah nilai melalui pin Touch n Go yang di beli di premis perniagaan.

Penggunaan kad Debit.

Video Lanjut Aktifkan RFID Touch n GO

Nak dapatkan gambaran yang lebih jelas berkaitan penggunaan RFID Touch n Go ini, anda boleh menonton video yang saya sertakan di bawah ini. Mahu atau tidak, kita perlu mengikut gerak langkah yang disarankan oleh kerajaan.

Moga-moga membantu anda dalam mengikuti langkah yang betul.

Plus Malaysia Berhad(PMB)

Plus Malaysia Berhad(PMB)
 merupakan salah satu syarikat induk yang menguasai:

Projek Lebuhraya Utara-Selatan Berhad

Expressway Lingkaran Tengah Sdn Bhd (ELITE)

Linkedua (Malaysia) Berhad (Linkedua)

Konsortium Lebuh Raya Butterworth-Kulim (KLBK) Sdn Bhd(KLBK)

TERAS Teknologi Sdn Bhd (Teras)

PLUS Helicopter Services Sdn Bhd (PHS)

Pemegang saham utama Touch ‘n Go Sdn Bhd.

Melalui laman web ini, anda boleh membuat kiraan jumlah tol yang akan dikenakan kepada anda. Caranya amatlah mudah dengan hanya memasukkan lokasi keberadaan anda dan ke manakah destinasi tujuan anda.

Buatlah perancangan dengan bijak.

Tukar Kepada RFID Touch n Go Sekarang

Perlu atau pun tidak untuk menukarkan daripada Smart Tag atau Touch n Go ini kepada RFID?

Ya, sangatlah digalakkan untuk anda membuat penukaran dengan segera kerana mahu atau tidak, penggunaan ini akan mula dikuatkuasakan pada tahun 2022 yang bakal mendatang. Kalau anda tidak menukar sekarang, jangan marah pihak lain sekiranya anda mempunyai sebarang masalah di masa hadapan semasa menggunakan tol di lebuh raya.

Peringatan sudah diberi, langkah-langkah aktifkan RFID Touch n Go juga sudahpun dikongsi. Mahu bertindak atau tidak itu berada di tangan anda.


Aktiviti Menarik Di Bulan Ramadhan

Marhaban Ya Ramadhan. Apa aktiviti harian anda pada bulan ini? Elakkan bazir masa dengan tidur dan baring. Masa seakan-akan sangat perlahan di bulan yang rahmat ini. Hal Ini kerana sebahagian besar umat Islam akan lebih fokus bagi menguatkan rohani dan menambahkan amal jariah.

Anda boleh juga melancong pada bulan puasa ini, dan ini bukan bermakna yang anda tidak boleh langsung untuk berhibur.

Ya, ada banyak perkara yang boleh diisi di siang hari pada bulan puasa ini. (Bukan dengan tidur dan layan Youtube di smartphone) Aktiviti yang mampu merangsang minda dan menaikkan balik semangat berkobar ini termasuklah aktiviti yang tidak melibatkan makanan atau minuman serta aktiviti yang mengeluarkan tenaga.

Di sini kami berikan contoh beberapa aktiviti menarik buat anda bagi mengisi masa di siang hari:

Isi Kandungan

Luangkan Masa Anda Dengan Permainan Papan (Board Game)

Ajak rakan-rakan anda ke kafe permainan yang terdekat dan lepak sambil bermain permainan papan (
board

game
)
.
Di sini, anda boleh bermain pelbagai jenis permainan papan daripada yang klasik, hinggalah permainan yang lucu atau permainan yang menguji minda dan ilmu anda.
Aktiviti ini sudah cukup untuk menghidupkan suasana dengan gelak tawa bersama walaupun tanpa makanan atau minuman.

Cuci Mata Dengan Perhiasan Diri

Topik ini khas bagi para wanita tapi kalau lelaki nak pun boleh. Bazar yang hip dan berseni sudah menjadi satu kegilaan sekarang ini, dan bazar ini sebenarnya dekat saja dengan anda.
Lawat dan terokai setiap gerai yang menjual perhiasan-perhiasan buatan tangan, sabun buatan sendiri, pakaian rekaan sendiri dan banyak lagi

Lawat Muzium

Sejujurnya, bila kali terakhir anda masuk ke muzium? Mungkin anda terbayangkan waktu zaman sekolah ketika muzium kelihatan sangat membosankan, malah dipenuhi dengan artifak dan barang-barang lama yang berhabuk.

Tapi itu dulu. Sekarang, muzium-muzium lebih terperinci dan mempunyai tema seperti lucu, seram dan ada juga yang dipenuhi dengan artifak terpakai yang kerap digunakan untuk hal perisikan, atau ada juga yang dipenuhi dengan barangan seni yang buruk.

Tambahan pula, muzium sekarang sudah ada penghawa dingin yang selesa dan tambahan pula anda dapat belajar perkara baru dari perspektif yang berbeza

Baca Buku di Kedai Buku Terpakai

Anda ulat buku? Jika anda inginkan sesuatu yang berlainan daripada labirin buku yang diterangi cahaya lampu yang menyakitkan mata, atau dalam bahasa mudahnya, kedai buku mahal, jadi lebih baik anda luangkan masa di kedai buku terpakai saja.

Kerana di situ, beserta aroma buku-buku lama, dengan perasaan yang nostalgik dan santai anda boleh mencari ratusan atau ribuan buku yang tak pernah anda ketahui, dan mungkin juga buku lama yang pernah anda idamkan.

Tambah Pengetahuan Budaya Anda di Galeri Seni

Semua orang layak menghargai seni yang bagus. Tak kisah sama ada karya klasik mahupun karya moden kontemporari.

Tataplah karya-karya oleh seniman-seniman yang meluahkan jiwa raga mereka ke dalam pelbagai jenis bentuk karya seni, daripada karya lukisan kepada arca hinggalah instalasi seni.
Kami yakin, anda mungkin akan keluar dari galeri dengan karya agung mana-mana seniman untuk dihiaskan di rumah anda.

Berhibur di Taman Tema

Kami tahu apa yang anda sedang fikirkan: “Taman tema? Dengan cuaca yang macam ni? Nak – nak tengah lapar ni”

Percayalah, ada banyak taman tema yang tak memerlukan anda meluang masa di bawah cuaca panas terik.Andai anda mahu sejukkan badan dan bermain dengan air, lawatilah taman tema air.
Malah, bukankah tamparan angin ke muka ketika menaiki roller coaster juga boleh menyejukkan badan anda?

Menonton Teater Untuk Pengalaman Baru

Tahukah anda boleh menonton produksi teater
Broadway
 atau
West End
 tanpa perlu melancong ke New York atau London?
Atau lebih menarik, adakah anda pernah menyaksikan produksi teater tempatan?

Apa-apa pun, boleh saja anda luangkan masa anda dengan menonton teater di waktu siang kerana harga teater di waktu siang lebih murah berbanding malam.

Penutup

Anda boleh buat pelbagai aktiviti pada siang hari dan pilih aktiviti yang tidak memakan kesemua tenaga yang ada dalam diri anda. Jika ia cukup menarik sehingga anda tidak terasa masa berlalu, maka itu sudah cukup untuk mengisi masa anda. Elakkan menghabiskan masa anda dengan tidur kerana kerap kali tidur boleh melenguhkan badan anda.

Artikel lain:
Manfaat Kurma Kepada Kesihatan Yang Perlu Anda Ketahui


Aktiviti merangsang otak kanan

Aktiviti merangsang otak kanan
 amatlah penting bagi perkembangan setiap kanak-kanak terutama pada usia kecil. Rangsangan otak kanan dengan teknik yang betul mampu menjadikan anak anda pintar. Ibu dan bapa perlu bijak memainkan peranan membantu merangsang otak kanan si kecil.Perlu diingat yang setiap kanak-kanak berkembang pada kadar yang berbeza kerana mereka menerima rangsangan yang berbeza daripada ibu bapa masing-masing.

Bagaimanapun masih belum terlambat untuk ibu bapa membantu merangsang perkembangan anak mereka menjadi lebih pantas. Perkembangan anak boleh dilakukan dengan cara merangsang peranan otak kanan mereka.

Isi Kandungan

Fakta berkenaan dengan rangsangan otak kanan

Ada fakta yang mengatakan kanak-kanak yang dirangsang otak kanannya akan menjadi lebih bijak, cerdik dan positif. Ibu ayah disarankan melakukan rangsangan pada otak kanan anak sejak si kecil berusia seawal enam bulan. Otak kanan sebenarnya lebih efektif jika dibandingkan sebelah kiri tetapi perlu dilatih dan kerap merangsangnya.Otak anak pada enam tahun pertama usianya bersifat seperti span. Mereka mudah menerima rangsangan. Oleh itu dedahkan kepada ilmu yang menyeronokkan supaya dapat membina minat dan kecenderungan anak terhadap ilmu. Boleh juga baca
artikel ini
 untuk ilmu tambahan.

Aktiviti merangsang otak kanan

Aktiviti yang menggunakan jari jemari dapat merangsang otak kanan. Ini kerana gerak kerja tangan adalah hasil daripada kerahan otak kanan. Selain daripada melakukan aktiviti dibawah, anda juga boleh rujuk
PUPUK KREATIVITI ANAK ANDA DENGAN AKTIVITI INI
 bagi anak-anak

1. Bermain tanah liat

Dengan menggunakan kreativiti membuat pelbagai bentuk haiwan, objek dan sebagainya membantu otak kanan anak aktif berfikir. Disini kami kongsikan
2 CARA BUAT SLIME MESRA KANAK-KANAK
untuk para ibubapa dalam melalukan aktiviti seperti ini. Cubalah!

2. Membuat Origami

Belajar pelbagai lipatan kertas bagi membuat bermacam bentuk. Permainan seperti ini boleh memupuk minat anak-anak terhadap sesuatu bentuk secara fizikal. Ianya sangat menarik untuk dibuat dan anda juga boleh
Cara Buat Origami. Aktiviti Untuk Anak-anak
untuk aktiviti bersama anak.

3. Menggunting

Belajar menggunting pelbagai jenis bentuk, garisan atau apa sahaja gambar. Ianya akan lebih menarik jika kita menggunakan pelbagai bentuk dan warna kertas. Menggunting menggunakan pergerakan tangan dan secara automatik akan meransang perkembangan otak.

4. Masukkan manik dalam benang atau tali dalam straw minuman

Aktiviti seperti ini lebih berfokuskan sensori untuk anak-anak. Dalam aktiviti ini, fokus terhadap sesuatu aktiviti akan diterapkan untuk anak-anak dalam menyiapkan aktiviti mereka. Ia juga boleh memberikan anak-anak dapat mengawal emosi mereka.

5. Melukis

Kreativiti anak dirangsang melalui aktiviti melukis. Biarkan mereka melukis apa sahaja yang diimaginasikan. Ini juga boleh merangsang otak kanak anak-anak disamping memupuk kretiviti anak.

6. Bercerita

Anda boleh meminta anak menyambung cerita yang anda ceritakan. Biarkan mereka menggunakan daya imaginasi dengan semaksima mungkin. Perbanyakkan membaca buku cerita kepada anak sehingga ‘bed story time” untuk anak-anak.

Para ibubapa juga perlu mengamalkan “Speak Louder” kepada anak-anak untuk memupuk minat dalam membaca buku. Pada zaman yang serba moden, terdapat banyak buku cerita versi digital seperti
Himpunan Buku Cerita Kanak-Kanak
 ini.

7. Bermain teka-teki dengan anak.

Caranya, letakkan satu barang dalam kotak/bekas, suruh anak teka barangan tersebut atau teka bentuk dan warnanya. AKtiviti ini boleh merangsangkan lagi otak pemikiran anak disamping bermain dalam memuput ikatan yang kuat dengan ibubapa mereka.

8. Kad imbasan.

Mula perkenalkan abjad atau nombor. Apabila kad bergerak laju, otak kanan bekerja keras untuk menangkap apa yang ditunjukkan.

Disarankan tidak perlu lama membuat aktiviti ini, cukup sekadar 30 minit untuk mengelakkan anak anda bosan. Semoga bermanfaat untuk semua ibu bapa. Akan tetapi, semua aktiviti di atas perlu dilakukan bersama-sama anak-anak untuk mengeratkan ikatan antara kita dengan anak-anak. Ingat, perkembangan anak dari kecil sangat penting dan binalah asas itu sebaik mungkin.

Justeru itu,
Aktiviti merangsang otak kanan
perlu dilakukan semaksima mungkin untuk memastikan perkembangan anak-anak berkembang dengan jayanya.


Al-Quran dan Sains

SESUNGGUHNYA Al-Quran adalah petunjuk kepada setiap perkara yang berlaku di muka bumi ini.  Ini telah terbukti dari hasil kajian yang telah dilakukan oleh pakar-pakar sejak sekian lama lagi.  Mereka terpegun dengan ketepatan Al-Quran dalam mencatatkan fakta sains.

Sememangnya tidak dinafikan setiap penemuan yang mereka temui, semuanya telah sedia tertulis di dalam Al-Quran sejak ia diturunkan lagi.

Berikut adalah beberapa fakta sains yang diperakui bertepatan dengan yang terkandung di dalam Al-Quran.

Isi Kandungan

1.  ALAM SEMESTA

Fakta Sains –

Pada abad ke-20,
Alexander Friedman (
ahli fizik)
dan
George Lemaitre (
ahli kosmologi) dari Rusia telah membuat kajian dan menemui alam semesta ini tidak statik sebaliknya akan terus berkembang dari masa ke semasa.

Al-Quran –

Perkara telah dinyatakan oleh Al-Quran dalam surah Ad Dariyat ayat ke-47 :-

“Dan langit itu kami bangunkan dengan kekuasaan kami dan sesungguhnya kami benar-benar meluaskannya!”

2.  KEJADIAN MANUSIA

Fakta Sains –

Ahli biologi telah menemui bahawa manusia terjadi dari gabungan sperma dan ovum. Penemuan ini adalah hasil kajian oleh pakar dari barat pada tahun 1940.

Al-Quran –

Proses ini ada diterangkan dengan jelas dalam surah Al-Mukminun 12-14:

“
Lalu Kami menciptakan anak keturunannya berkembang biak dari air mani yang tersimpan kokoh dalam rahim hingga waktu kelahirannya”.

“
Kemudian Kami jadikan saripati itu air mani yang disimpan dalam tempat yang kukuh iaitu rahim dalam perut perempuan.”

3.  MATAHARI DAN BUMI

Fakta Sains –

Para saintis telah sekian lama membuat kajian dan mendapati planet-planet mengelilingi matahari dan bulan mengelilingi bumi.

Mereka juga mendapati, planet-planet dan bintang mempunyai garis peredaran tersendiri.

Al-Quran –

Hal ini telah dijelaskan di dalam Al-Quran sejak lebih 1,400 tahun dahulu lagi.

“Dan Dia lah (Tuhan) yang telah menjadikan malam dan siang, serta matahari dan bulan; tiap-tiap satunya beredar terapung-apung di tempat edaran masing-masing (di angkasa lepas).”
 -Al Anbiya 33

“dan matahari berjalan ditempat peredarannya. Demikianlah ketetapan Yang Maha Perkasa lagi Maha Mengetahui.”
 -Yaasin 38

4.  CAP JARI

Fakta Sains –

Sehingga kini masih lagi belum terungkai fakta
mengenai cap jari manusia dan ia masih lagi menjadi misteri.

Al-Quran –

Perkara ini telah dinyatakan di dalam surah Al Qiyaamah 3-4

“
Patutkah manusia  menyangka bahawa Kami tidak akan dapat mengumpulkan tulang-tulangnya (dan menghidupkannya semula)?”

“Bukan sebagaimana yang disangka itu, bahkan Kami berkuasa menyusun (dengan sempurnanya segala tulang) jarinya, (tulang yang lebih halus dari yang lain).

5.  RAHSIA BESI

Fakta Sains –

Ahli astronomi moden memperakui bahawa logam besi yang ditemui di bumi bukan berasal dari bumi sebaliknya ia adalah dari bintang-bintang di angkasa.

Al-Quran –

Penerangan mengenainya dinyatakan dalam Surah Al Hadid ayat 25 :-

“Dan kami menurunkan besi yang padanya terdapat kekuatan  yang hebat dan pelbagai manfaat bagi manusia”

Semoga dengan huraian ini sedikit sebanyak dapat meningkatkan ketakwaan kita semua supaya lebih mendekatkan lagi kepada Allah SWT dan meninggalkan laranganNya.


3 Alat Pantau Gejala Covid-19 Yang Perlu Ada Di Rumah Anda

Ketahui 3 Alat Pantau Gejala Covid-19
 yang perlu ada di rumah anda. Ambil langkah awal adalah lebih baik berbanding menanggung kesan buruk di kemudian hari. Nak tahu apa alat pantau gejala Covid-19? Baca artikel ini.

Isi Kandungan

Gejala Covid-19

Dunia kita ini masih dalam cengkaman wabak penyakit Covid-19 yang masih tidak menunjukkan tanda untuk surut. Bukan di Malaysia sahaja, bahkan hampir ke negara-negara lain juga turut terkesan. Dalam menangani wabak ini, banyak kakitangan barisan hadapan yang berjuang bagi memerangi wabak ini. Maka dengan itu, tanggungjawab kita bersama untuk membantu sama-sama memutuskan rangkaian wabak ini.

Tambahan pula, kini masih banyak jenis-jenis dan varian lain yang muncul. Sehinggakan seseorang itu tidak sedar bahawa dia disahkan positif penghidap penyakit Covid-19 ini meskipun tiada simptom atau gejala yang ditunjukkan. Untuk maklumat lanjut dan kemas kini berkaitan wabak ini, anda boleh melayari
laman web utama Covid-19
.

Simptom Awal dan Cara Cegah

Kebiasaannya, kita dapat menentukan sama ada seseorang itu menghidapi penyakit Covid-19 atau tidak melalui simptom-simptom atau tingkah laku yang ditunjukkan. Melalui simptom inilah kita boleh mengambil tindakan segera. Janganlah memandang remeh akan kesihatan anda. Berikut merupakan simptom utama yang kebiasaannya akan dialami oleh pesakit Covid-19 ini:

Menghidapi demam biasa/demam panas berpanjangan.

Kelesuan badan yang bertambah teruk.

Kesukaran untuk bernafas dengan baik.

Sakit di dada.

Batuk, muntah atau cirit-birit yang bertambah teruk.

Apabila perkara ini berlaku, maka anda perlulah ambil tindakan segera dengan pergi ke mana-mana pusat kesihatan atau klinik bagi mendapatkan rawatan lanjut. Di bawah ini, akan dikongsikan perkara yang dapat dilakukan bagi mengelakkan simptom seperti di atas, iaitu:

Kerap membasuh tangan dengan cara yang betul.

Memakai pelitup muka.

Tidak berada di tempat yang sempit/sesak dan elakkan menyentuh mana-mana individu.

Untuk mendapatkan maklumat lanjut, anda boleh membaca artikel
Tanda-tanda Awal Jangkitan dan Cara Cegah
 dan
Kenali Gejala Hypoxia
. Moga-moga membantu anda.

3 Alat Pantau Gejala Covid-19

Di bawah ini merupakan antara alat pantau gejala Covid-19 yang asas. Dengan alat ini, ia mampu membantu anda membuat tindakan seterusnya sekiranya keputusan ujian adalah negatif atau positif.

Thermometer

Thermometer merupakan salah satu alat pantau gejala Covid-19 dan perubatan yang paling penting dan asas yang perlu ada di rumah anda. Jikalau anda membeli First Aid Kit atau Med Kit, kebiasaannya akan disertakan sekali dengan thermometer ini. Fungsinya adalah untuk mengetahui suhu badan anda. Meskipun hanya mudah dan ringkas, tetapi jangan sesekali pandang enteng.

Perkara yang perlu anda elakkan semasa menggunakan thermometer ini:

Tidak membeli thermometer yang murah kerana hasil keputusan yang kurang tepat/sama.

Bersihkan dahulu thermometer.

Tidak meletakkan thermometer pada suhu yang rendah/tinggi sebelum mengukur suhu badan.

Selain daripada thermometer ini, terdapat juga thermometer inframerah yang sering digunakan di mana-mana kedai atau premis.

Blood Pressure Monitor

Berdasarkan kes-kes Covid-19 yang kritikal sehingga menyebabkan kematian adalah berpunca daripada tekanan darah yang tinggi. Maka dengan itu, rakyat Malaysia amatlah disarankan agar mengawal tekanan darah anda dengan mengamalkan gaya hidup sihat dan pemakanan yang betul. Pesanan ini bukanlah hanya tertumpu kepada golongan tua atau penghidap tekanan darah tinggi sahaja, bahkan untuk semua golongan. Ketahui paras tekanan darah anda, dan ambil tindakan untuk kekalkan atau kurangkan tekanan darah.

Di bawah ini saya kongsikan
jadual
 tekanan darah yang boleh anda jadikan rujukan. Kenal pasti anda berada dalam kategori mana.

BLOOD PRESSURE CATEGORY

SYSTOLIC mm HG

(UPPER NUMBER)

AND/OR

DIASTOLIC mm Hg

(LOWER NUMBER)

NORMAL

Less than 120

AND

Less than 180

ELEVATED

120-129

AND

Less than 80

HYPERTENSION STAGE 1

130-139

OR

80-89

HYPERTENSION STAGE 2

140 or Higher

OR

90 or Higher

HYPERTENSIVE CRISIS

*Consult/meet doctor immediately

Higher than 180

AND/OR

Higher than 120

Pulse Oximeter

Pulse oximeter merupakan alat pantau gejala Covid-19 yang berkesan buat segenap golongan umur tidak kira tua dan muda. Ia akan mengukur kadar denyutan nadi anda dan paras aksigen dalam badan. Caranya amatlah senang dengan hanya memakaikannya ke jari anda. Melalui alat ini, anda dapat mengesan satu fenomena yang menjadi pembunuh senyap anda. Ia dinamakan
Happy Hypoxia
. Ini merupakan keadaan di mana keadaan paras kandungan oksigen dalam badan anda adalah rendah.

Paras oksigen yang normal dalam badan manusia adalah:

Peratusan paras oksigen adalah antara 95% sehingga 100%.

Kadar denyutan nadi adalah sekitar 50 denyutan sehingga 90 denyutan/minit(BPM).

Kadar denyutan nadi sekitar 50 sehingga 100 denyutan/minit(bagi orang dewasa).

*NOTIS: Pastikan anda membeli pulse oxymeter ini yang mempunyai kelulusan Malaysian Device Authority(MDA) sahaja untuk keselamatan anda.

Self Test Covid-19 Test Kid

Senarai Self Test Covid-19 Kit

Selain daripada 3 alat pantau gejala Covid-19 yang dinyatakan di atas, anda juga boleh membeli dan menggunakan self test Covid-19 kit ini. Alatan ini dikatakan sudah pun diluluskan oleh Kementerian Kesihatan Malaysia. Anda boleh membuat ujian awal untuk mengetahui sama ada anda dijangkiti atau pun tidak. Berikut merupakan antara jenis dan senarai alatan kit ujian kendiri yang diluluskan:

NO.

COMPANY

PRODUK

PENGELUAR

PENGENAL

PENGGUNAAN

JENIS SAMPEL

1.

Reszon
 Diagnostic International
Sdn

Bhd

Salixium-COVID-19 Rapid Antigen Rapid Test

(Saliva/ Nasal Swab Samples)

Reszon
 Diagnostics International
Sdn
 Bhd.
selangor
, Malaysia

SLXHB1-0621001

RTK-Antigen (Self-test)

Sampel air liur dan hidung (Sampel Campuran)

2.

Citymedic

Sdn

Bhd

Gmate
® COVID-19 Ag Saliva for Home Use

Philosys
 Co., Ltd, Korea

AG-020

RTK-Antigen

(Self-test)

Sampel
 air
liur

3.

Medinics
 (M)
Sdn

Bhd

BERIGHT-COVID-19 Antigen Rapid Test Device (Oral

Fluid)

Hangzhou
AllTest

Biotech Co., Ltd.

ICOV-802H

RTK-Antigen (Self-test)

Sampel
 air
liur

4.

Translab
 (M)
Sdn

Bhd

Flowflex
™ SARS-CoV-2 Antigen Rapid

Test (Self-testing)

ACON

Biotech (Hangzhou) Co., Ltd.,
P.R.China

L031-118M5

RTK-Antigen

(Self-test)

Sampel

hidung

*NOTIS:

Untuk mendapatkan senarai lain, anda boleh menyemak di
Senarai Self-Test Covid-19 Kit
.

Cara Dapatkan

Untuk mendapatkan alatan ini, anda boleh mendapatkannya dengan membeli di:

Membeli di Shopee.

Membeli di aplikasi MySejahtera.

Membeli secara atas talian.

Membeli di mana-mana farmasi atau pusat kesihatan.

Tindakan Selepas Membuat Ujian Kendiri

Setelah menggunakan alat pantau gejala Covid-19 ini atau Self-Test Covid-19 Kit ini, anda perlu membuat kemas kini. Ikuti langkah di bawah dengan betul:

LANGKAH PERTAMA
: Ikuti langkah menggunakan kit ujian kendiri melalui panduan yang disertakan.

Prosedur sebelum menjalankan ujian.

Prosedur semasa menjalankan ujian.

Prosedur selepas menjalankan ujian.

LANGKAH KEDUA
: Membuat laporan di aplikasi MySejahtera sama ada anda positif atau negatif. Anda perlu menekan ikon “COVID-19 SELF TEST”.

LANGKAH KETIGA
: Sekiranya keputusan negatif, tetapi masih menunjukkan gejala-gejala, anda perlu merujuk ke pusat kesihatan.

LANGKAH KEEMPAT
: Sekiranya keputusan ujian anda positif, hadirkan diri ke fasiliti kesihatan swasta, Covid-19 Assesment Center(CAC) atau pusat kesihatan. Pastikan anda mengikuti SOP dan tidak membuat kontak dengan orang lain.

LANGKAH KELIMA
: MySejahtera akan memuat naik semua keputusan ke SIMKA dan PKD akan membuat tindakan setelah mendapat makluman. Jika keputusan adalah “invalid”, anda perlu mengulang semula ujian.

Video Panduan Menggunakan Self-Test Covid-19

Di bawah ini merupakan video panduan yang boleh anda lihat untuk menggunakan alat self-test Covid-19 ini. Ikuti langkah dan nasihat yang diberikan bagi mendapatkan keputusan yang lebih tepat.

Kebaikan Menggunakan Alat Pantau Gejala Covid-19

Mungkin ada segolongan rakyat yang masih beranggapan tidak perlu untuk mempunyai alat pantau gejala Covid-19 ini di rumah selagi tidak menunjukkan sebarang simptom-simptom. Pemikiran ini adalah salah kerana kita tidak sedar apa yang akan berlaku di kemudian hari. Di bawah ini, dikongsikan kebaikan menggunakan alat pantau gejala Covid-19 yang disenaraikan di atas:

Mengetahui tahap kesihatan anda semasa dan mengambil tindakan lanjut.

Membuat pencegahan awal sekiranya didapati mengalami gejala Covid-19.

Membolehkan anda membuat kuarantin kendiri sekiranya disahkan menghidapi gejala Covid-19 ini, juga mendapatkan rawatan awal.

Dapatkan Alat Pantau Gejala Covid-19 Ini Segera

Diharapkan agar perkongsian berkaitan alat pantau gejala Covid-19 ini mampu memberikan anda saranan dan gambaran tentang tindakan yang boleh anda lakukan. Kita tidak tahu sama ada ahli keluarga atau insan tersayang kita dijangkiti penyakit ini atau tidak. Sedar-sedar dalam kalangan kita disahkan menghidapi penyakit ini tanpa menunjukkan sebarang simptom.

Maka dengan itu, mencegah adalah lebih baik daripada mengubati. Beringatlah sebelum kena kerana kita akan menyesal di kemudian hari. Moga-moga pandemik ini akan cepat berakhir dan tidak lagi merenggut nyawa mana-mana manusia atas muka bumi ini.


Albino – Gejala, Punca dan Rawatan

Isi Kandungan

Pengenalan

Albinisme adalah
penyakit genetik yang boleh diwarisi kepada anak, cucu dan cicit anda.
 Penyakit albino ini adalah disebabkan oleh kadar pengeluaran melanin yang jauh lebih rendah daripada manusia biasa.
Melanin adalah pigmen yang bertanggungjawab terhadap warna kulit, rambut, dan mata.

Penghidap albinisme atau dikenali sebagai ‘Albino’ sering mempunyai kulit dan rambut berwarna lebih terang (Putih atau kelabu-perak) daripada ahli keluarga yang lain.
 Masalah penglihatan juga adalah perkara biasa yang berlaku kepada penghidap.

Melanin berfungsi sebagai pelindung kepada kulit daripada cahaya UV (ultraviolet)
, jadi penghidap albinisme ini lebih sensitif terhadap sinar matahari dan risiko untuk menghidap penyakit kronik seperti barah kulit amat tinggi.

Gejala

Kulit

Tanda yang paling jelas untuk anda ketahui adalah warna kulit mereka yang pucat, tetapi kebanyakan kes, warna kulit tidak berbeza dengan ketara.
 Pada sesetengah orang, tahap melanin perlahan – lahan akan meningkat dari semasa ke semasa. Dengan ini, warna kulit mereka akan perlahan – lahan menjadi gelap seiring dengan usia.

Kulit penghidap kemungkinan mudah terbakar di bawah sinar matahari kerana tidak biasa berjemur atau tidak boleh. Selepas terdedah kepada cahaya matahari, beberapa orang dengan albinisme mungkin mengalami:

Jeragat

Tahi lalat, biasanya berwarna merah jambu kerana kuantiti pigmen yang berkurang

Bintik-bintik besar

Terdapat juga
risiko barah kulit yang lebih tinggi.
 Orang yang menghidap albinisme disarankan membawa dan mengguna krim pelindung matahari SPF 30 atau lebih tinggi. Tambahan pula, penghidap perlu melaporkan sebarang tahi lalat baru atau perubahan kulit lain kepada doktor.

Rambut

Antara kesan yang mudah untuk dilihat adalah pada rambut.
 Ia boleh terdiri daripada warna dari putih hingga oren.
 Orang keturunan Afrika atau Asia selalunya mempunyai rambut  berwarna kuning, oren, atau kemerahan. Manakala orang Eropah atau Amerika pula selalunya rambut berwarna putih atau kelabu-perak. Semakin bertambah usia mereka, semakin gelap warna rambut mereka.

Warna mata

Ini juga boleh
 berubah mengikut usia dan berbeza warna daripada biru muda kepada coklat.

Tahap melanin yang rendah pada iris mata bermaksud mata penghidap dapat kelihatan separuh lutsinar dan, dalam cahaya tertentu, kelihatan merah atau merah jambu ketika cahaya memantulkan retina di bahagian belakang mata.

Kekurangan pigmen telah menyebabkan iris pada mata tidak dapat menghalang cahaya matahari sepenuhnya. Hal ini boleh menyebabkan penghidap albinisme terlalu sensitif terhadap cahaya dan penyakit ini adalah fotosensitif.

Punca

Albino adalah berpunca daripada
mutasi pada salah satu daripada beberapa genetik
. Satu daripada 70 orang dianggap
membawa genetik untuk penyakit albinisme.

Genetik yang dimaksudkan ini adalah
bertanggungjawab untuk pelbagai aspek pengeluaran melanin pada kulit dan mata anda.
 Bergantung pada mutasi yang terjadi, pengeluaran melanin akan menjadi diperlahankan atau dihentikan sepenuhnya menyebabkan albino terhasil. Oleh kerana pengeluaran melanin berkurangan atau terlalu sikit pada mulanya, ia akan menjadikan satu masalah baru iaitu selalu ada kaitan dengan penglihatan. Ini kerana melanin memainkan peranan penting dalam pengembangan retina dan saluran saraf optik dari mata ke otak.

Rawatan

Antara ujian untuk mengenalpasti penyakit albinisme adalah seperti berikut:

Ujian fizikal

Perbincangan mengenai perubahan pigmentasi kulit dan rambut

Pemeriksaan mata oleh pakar oftalmologi

Membuat perbandingan antara warna kulit individu dengan warna kulit ahli keluarga

Hal ini kerana,
penyakit lain juga boleh menyebabkan perubahan pigmentasi,
 tetapi tidak akan menyebabkan penglihatan merosot. Sekiranya perubahan pigmen dan perubahan penglihatan ada, kemungkinan albinisme menjadi penyebabnya. Kaedah yang paling dipercayai untuk mendiagnosis albinisme adalah dengan ujian genetik. Walau bagaimanapun, dalam keluarga yang mempunyai sejarah albinisme, ini tidak selalu diperlukan.

Oleh kerana penyakit ini berpunca daripada genetik, tiada penawar yang boleh rawatnya. Hanya rawatan yang mampu mengurangkan gejala berkembang dan juga perlu perhatikan perubahan.

Dibawah adalah antara rawatan yang boleh mengurangkan masalah mata:

Cermin mata preskripsi

Cermin mata gelap untuk melindungi mata dari cahaya matahari

Pemeriksaan mata biasa

Penghidap perlu
 perhatikan perubahan kulit dan disarankan mengguna krim pelindung cahaya matahari
. Pembedahan pada mata kadang-kadang dapat mengurangkan “gegaran”. Albino tidak akan menghidap penyakit yang lebih buruk seiring dengan usia. Seorang kanak-kanak albino dapat berkembang dan memperoleh pendidikan dan pekerjaan yang sama dengan seseorang tanpa syarat.

Penutup

Akhir kata, diharapkan perkongsian kali ini berkaitan Albino – Gejala, Punca dan Rawatan ini akan memberi sedikit info untuk tatapan anda semua. Untuk mendapatkan lebih banyak info berkaitan kesihatan dan info – info semasa anda boleh layari website
t.me/tcerdot.my
. Terima Kasih.

Artikel yang menarik:
Penyakit Herpes
,
Penyakit Amnesia
,
Penyakit Alzheimer
,
Penyakit Resdung
,
Penyakit Poliosis,


Alzheimer – Gejala, Punca dan Rawatan

Isi Kandungan

Pengenalan

Penyakit Alzheimer adalah satu penyakit yang mempengaruhi minda anda. Gejala penyakit ini amat ringan pada peringkat awal dan bertambah teruk dari masa ke semasa. Penyakit ini dinamakan sempena
Dr. Alois Alzheimer
, yang pertama kali menggambarkan keadaan itu pada tahun 1906.

Gejala umum penyakit Alzheimer termasuk kehilangan ingatan, masalah untuk berkomunikasi, dan tingkah laku yang susah untuk diramalkan. hal ini kerana maklumat tidak dapat dilalui dengan mudah antara kawasan otak yang berlainan atau antara otak dan otot atau organ.

Apabila gejala bertambah buruk, semakin susah bagi penghidap untuk mengingati ingatan yang terbaru (seperti pagi tadi atau kejadian semalam) dan mengenali orang yang mereka kenal. Akhirnya, seseorang yang menghidap penyakit Alzheimer memerlukan bantuan penjagaan sepenuh masa.

Gejala

Penyakit Alzheimer adalah penyakit yang progresif.
 Progresif bermaksud gejala akan bertambah teruk sehingga anda tidak dapat bercakap berfikir dan bergerak dengan sendiri. Kehilangan ingatan adalah gejala utama penyakit ini. Gejala muncul secara beransur-ansur, selama berbulan-bulan atau bertahun-tahun. Sekiranya mereka berkembang selama berjam-jam atau hari, seseorang mungkin memerlukan rawatan perubatan, kerana ini dapat menunjukkan strok.

Gejala penyakit Alzheimer termasuk:

Kehilangan ingatan:
 Penghidap mungkin mengalami kesukaran untuk mengambil maklumat baru dan mengingat maklumat. Ini boleh menyebabkan:

Mengulangi soalan atau perbualan yang sama,

Kehilangan objek,

Lupa sesuatu atau janji temu,

Mudah sesat

Kekurangan kognitif
: Penghidap mungkin mengalami kesukaran dengan melakukan tugasan harian, dan pengiraan. Ini boleh menyebabkan:

Kesukaran dalam pengurusan wang atau membayar bil

Kesukaran membuat keputusan

Kesukaran melakukan aktiviti harian, seperti berpakaian, makan dan minum

Masalah dengan mengenalpasti:
 Penghidap mungkin kurang dapat mengenali wajah atau objek atau kurang dapat menggunakan alat asas. Masalah-masalah ini bukan disebabkan oleh masalah penglihatan.

Masalah dengan kesedaran
: Penghidap mungkin mengalami kesukaran dengan keseimbangan badan, perjalanan yang jauh, atau tumpah minuman dengan lebih kerap, atau mereka mungkin mengalami kesukaran untuk memakai pakaian.

Masalah dengan bercakap, membaca, atau menulis:
 Seseorang mungkin mengalami kesukaran untuk bercakap seperti biasa, atau mereka mungkin kerap membuat kesalahan dari segi ucapan, ejaan, atau tulisan.

Keperibadian atau perubahan tingkah laku
: Seseorang mungkin mengalami perubahan dalam keperibadian dan tingkah laku yang merangkumi:

Panas baran atau mudah menjadi marah, atau terlalu bimbang daripada sebelumnya

Kehilangan minat atau motivasi untuk aktiviti kegemaran mereka

Tiada perasaan

tingkah laku yang obsesif, atau terlalu agresif

Peringkat Alzheimer

Penyakit Alzheimer boleh terjadi dalam tiga peringkat daripada
 ringan, sederhana dan parah.

Peringkat Ringan

Penghidap penyakit Alzheimer peringkat ringan akan mengalami masalah ingatan dan kesukaran untuk membuat keputusan termasuk yang berikut:

Mengambil masa lebih lama dari biasa untuk melaksanakan tugas harian

Kesukaran untuk mengendalikan wang atau membayar bil

Mengembara dan mudah tersesat

Mengalami perubahan keperibadian dan tingkah laku, seperti mudah marah (agresif), dan menyembunyikan sesuatu

Peringkat Sederhana

Pada penyakit Alzheimer yang sederhana, bahagian otak yang bertanggungjawab terhadap komunikasi, deria, dan minda telah rosak. Ini boleh menyebabkan gejala berikut:

Kehilangan ingatan dan kekeliruan yang lebih teruk

Kesukaran mengenali rakan atau keluarga

Ketidakupayaan untuk belajar benda baru

Kesukaran melakukan aktiviti harian, seperti berpakaian, makan dan minum

Kesukaran menghadapi situasi baru

Tingkah laku yang pelik

Halusinasi, khayalan, atau paranoia

Peringkat Kronik

Dalam penyakit Alzheimer yang parah, plak dan ‘tangle’ terdapat di seluruh bahagian otak, menyebabkan tisu otak menyusut dengan ketara. Ini boleh menyebabkan:

Ketidakupayaan untuk berkomunikasi

Hanya bergantung kepada orang lain untuk menjaga

Tidak dapat meninggalkan tempat tidur atau tempat duduk

Rawatan

Rakan dan ahli keluarga mungkin menyedari gejala demensia sebelum penghidap itu sendiri.

Tidak ada rawatan khusus untuk penyakit Alzheimer.
 Sekiranya doktor syak anda adalah penghidap alzheimer, mereka akan tanya beberapa soalan kepada anda dan soalan yang sama kepada ahli keluarga atau penjaga mengenai gejala terkini, dan sejarah perubatan mereka. Jika jawapan anda lain daripada jawapan ahli keluarga atau penjaga anda, maka doktor akan lakukan ujian seperti dibawah:

Ujian kognitif dan ingatan,
 untuk menilai kemampuan penghidap untuk berfikir dan ingat

Ujian fungsi neurologi,
 untuk menguji keseimbangan, deria, dan refleks mereka

Ujian darah atau air kencing

Imbasan CT atau imbasan MRI otak

Ujian genetik

Tidak ada penawar lagi setakat ini untuk penyakit Alzheimer kerana sel otak yang mati tidak boleh dihidupkan balik
. Walau bagaimanapun, rawatan dapat melegakan simptomnya dan meningkatkan kualiti hidup orang itu dan keluarga serta penjaga mereka.

Berikut adalah aktiviti yang penting dalam
perawatan demensia
:

Pengurusan yang berkesan terhadap sebarang keadaan yang berlaku di samping penyakit Alzheimer.

Aktiviti dan program jagaan harian. (Kebiasaannya di rumah kebajikan)

Penglibatan kumpulan sokongan dan perkhidmatan.

Penutup

Akhir kata, diharapkan perkongsian kali ini berkaitan Alzheimer – Gejala, Punca dan Rawatan ini akan memberi sedikit info untuk tatapan anda semua. Untuk mendapatkan lebih banyak info berkaitan kesihatan dan info – info semasa anda boleh layari website
t.me/tcerdot.my
. Terima Kasih.

Artikel yang menarik:
Penyakit Herpes
,
Penyakit Amnesia
,
Penyakit Asid Refluks,

Penyakit Resdung
,
Penyakit Poliosis,


15 Amalan Penjimatan Elektrik Ketika Cuaca Panas Telah Dikongsikan Oleh TNB

Amalan Penjimatan Elektrik Ketika Cuaca Panas
perlu dipraktikkan oleh semua manusia supaya tidak berlaku sebarang perkara yang tidak diingini seperti kebakaran atau litar pintas.

Tenaga Nasional Berhad (TNB) menyarankan kepada semua pengguna untuk mengamalkan penggunaan elektrik secara berhemah dalam situasi negara yang sedang berhadapan dengan peningkatan suhu panas dan jerebu susulan cuaca kering ketika ini.

TNB dalam kenyataan Bernama pada 1 Mei 2023 memaklumkan penggunaan elektrik mungkin meningkat akibat cuaca panas selain daripada penggunaan untuk perayaan Aidilfitri.

Isi Kandungan

Amalan Penjimatan Elektrik Ketika Cuaca Panas

TNB berkongsi Amalan Penjimatan Elektrik Ketika Cuaca Panas yang mudah dilakukan di kediaman, umpamanya pengguna digalakkan mematikan penyaman udara, kipas dan lampu di dalam bilik yang kosong serta tutup suis peralatan elektrik seperti komputer selepas selesai menggunakannya.

Menurut kenyataan itu, TNB menyarankan kepada kita semua supaya ketika cuaca panas terik,

tutupkan tingkap dengan langsir yang tebal supaya haba tidak masuk;

tidak meninggalkan barangan elektrik di dalam mod sedia;

gunakan lampu mentol LED yang tahan lebih lama serta lebih jimat tenaga;

gosok pakaian dalam jumlah yang banyak pada suatu masa; dan

memilih alat elektrik berlabel cekap tenaga 4 atau 5 bintang oleh Suruhanjaya Tenaga.

TNB juga menasihatkan pengguna untuk menghidupkan kipas di bilik tidur pada waktu malam bagi membantu pengedaran udara selain menetapkan masa untuk pendingin hawa dimatikan serta kerap menyenggara pendingin hawa supaya ia beroperasi pada tahap optimum.

Di dapur, elakkan meletak peti sejuk di tempat yang terdedah kepada pancaran terus cahaya matahari atau berhampiran dengan dapur memasak serta susun barang-barang di dalam peti sejuk dengan sekurang-kurangnya dua pertiga kapasiti ruangan peti sejuk untuk membiarkan ruang pengedaran udara sejuk.

Gunakan ketuhar gelombang mikro yang menggunakan tenaga yang rendah kerana ia boleh menjimatkan tenaga elektrik sebanyak 10 hingga 25 peratus dan tekan suis pemanas air hanya apabila ingin digunakan dan tutup sejurus selesai.

TNB turut menyarankan Amalan Penjimatan Elektrik Ketika Cuaca Panas kepada pengguna yang membasuh pakaian menggunakan mesin basuh supaya membasuh dengan muatan penuh serta menjemur pakaian dengan sinaran matahari berbanding menggunakan mesin pengering.

Bagi bilik air, elakkan suis alat pemanas air terbuka tanpa digunakan, malah mandi air sejuk tanpa menggunakan pemanas air akan membuatkan badan akan terasa lebih segar.

Untuk memantau penggunaan elektrik secara langsung, pengguna juga digalakkan untuk memanfaatkan perkhidmatan meter pintar sekiranya sudah siap dipasang, sama ada dengan
myTNB portal
 atau aplikasi myTNB.

Maklumat Lanjut

Sebarang maklumat berkaitan Amalan Penjimatan Elektrik Ketika Cuaca Panas ini, anda juga boleh layari
HOME ENERGY SAVINGS TIPS
 TNB
 untuk mengetahui maklumat lanjut mengenai langkah penjimatan elektrik dengan bijak.

Sebelum ini, Jabatan Meteorologi Malaysia (MetMalaysia) mengeluarkan amaran cuaca panas tahap satu (berjaga-jaga) di beberapa kawasan dengan suhu boleh mencecah di antara 35 hingga 37 darjah celsius.

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih.


AMALAN SEMASA PINDAH RUMAH BARU

Kegembiraan apabila mahu berpindah rumah tidak kira rumah baru atau rumah yang pernah diduduki, semestinya dirasai oleh semua orang.

Pelbagai perkara perlu difikirkan dari segi mengemas dan mengangkut barang tetapi yang lebih perlu dititikberatkan adalah amalan yang perlu dilakukan sebelum anda menginap di kediaman yang baru.

Berikut adalah perkongsian dari FB Giler Deco untuk manfaat buat anda semua.

Isi Kandungan

AMALAN SEMASA PINDAH RUMAH BARU

Samada rumah sewa yg dh lama di tinggalkan kosong atau rumah baru siap. Moga sharing ini memberi manfaat.

1. Azan

Melaungkan azan ketika pertama kali masuk rumah baru. Ia juga baik bagi bangunan yang telah lama ditinggalkan dan tidak dihuni oleh sesiapa. Dalam sebuah hadis, Rasulullah s.a.w. pernah memberitahu bahawa sekiranya sesebuah bangunan (premis/rumah) itu terlalu lama dikosongkan (tanpa penghuni) ianya akan dimasuki sejenis makhluk halus (jin yg dikenali sbgai Al-‘Ammar) yang suka tinggal di rumah yang tidak berpenghuni.

2. Membaca surah Al-Baqarah

Sebuah hadis yang diriwayatkan oleh Abu Hurairah r.a., Rasululuuah s.a.w. bersabda yang bermaksud; “Janganlah kamu jadikan rumahmu seperti kubur (hanya untuk tidur), sesungguhnya syaitan akan lari dari rumah yang dibacakan Surah Al-Baqarah.” Selalunya bila masuk rumah baru kita hanya membaca Yaasiin sahaja. Sepatutnya Surah Al-Baqarah yang menjadi pilihan untuk dibaca apabila memasuki rumah baru.

3. Banyakkan Solat dan Membaca Al-Quran

Dalam sebuah hadis lain pula, Rasulullah s.a.w. juga menggalakkan agar kita memperbanyakkan solat dan membaca Al-Quran di dalam rumah atau bangunan yang baru diduduki. Baginda bersabda yang bermaksud: “Sinarilah rumahmu dengan memperbanyakkan solat dan membaca Al-Quran.” (hadis riwayat Al-Baihaqi)

4. Baca Surah Yassin, Al-Fatihah dan Al-Ikhlas

Amalkan membaca surah Yassin setiap malam terutamanya 7 malam pertama anda menduduki rumah atau bangunan. Baca juga surah Al-Fatihah sebanyak satu kali, surah Al-Ikhlas 3 kali, selawat ke atas nabi sebanyak 7 kali, ayat Kursi sekali, tetapi di ayat terakhir bacalah sebanyak 7 kali.

5. Pagar Rumah Secara Islam

Perbuatan memagar rumah dengan menanam atau menggantung sesuatu di penjuru atau sudut-sudut tertentu di rumah atau bangunan yang diduduki dengan kepercayaan bahawa benda tersebut akan menjaga dan memelihara keselamatan penghuninya adalah perbuatan yang bertentangan di sisi Islam. Bagaimana pun ada cara yang dibolehkan dan digalakkan mengikut ajaran Islam. Caranya ialah dengan ‘memagar rumah’ dengan merenjis air Yassin di sekeliling rumah.

Ikut panduan berikut:

Ambil air kemudian baca surah Al-Fatihah, ayat Kursi, Surah 3 Kul (Al-Ikhlas, Al-Falaq dan Al-Nas). Kemudian tiup ke dalam air tersebut perlahan-lahan hingga habis nafas. Setelah itu, jirus dan renjiskan air tersebut ke setiap penjuru rumah dengan mulai dengan penjuru yang terletak di sebelah kanan dan penjuru seterusnya, mengikut arah berlawanan jarum jam.

Kredit :
FB Giler Deco


Amalan Sunnah Rasulullah SAW Bagus di Contohi

NABI Muhammad SAW ialah nabi dan rasul terakhir yang diutuskan Allah SWT untuk membawa rahmat ke seluruh alam.

Cara terbaik untuk mempamerkan rasa cinta kita terhadap Rasulullah SAW adalah dengan mencontohi sunnah dan petunjuk yang diajarkan oleh baginda.

Dengan menghidupkan sunnah nabi akan memberi banyak kelebihan dan memperbaiki kerosakan.  Malah diberi ganjaran pahala.

Berikut adalah antara Amalan Sunnah Rasulullah SAW yang Bagus dan Terbaik untuk di Contohi :-

Isi Kandungan

1. Bangun Sebelum Subuh

Rasulullah SAW mengalu-alukan umatnya untuk bangun sebelum Subuh bagi melaksanakan solat sunat, solat fardu dan solat Subuh dan lebih baik lagi jika dilakukan secara berjemaah.

Amalan ini memberi kebaikan yang baik untuk diri anda antaranya mendapat limpahan pahala dan rezeki, baik untuk kesihatan dengan menghirup
kesegaran

udara pagi
 serta memperkuatkan akal fikiran.

2.  Amalan Menjaga Kebersihan

Rasulullah SAW sentiasa  rapi
dan

bersih
.

Pada setiap Khamis atau Jumaat, Baginda akan mencuci rambut halus di pipi, memotong kuku, bersikat serta memakai minyak wangi.

“Mandi pada hari Jumaat adalah sangat dituntut bagi setiap orang dewasa. Demikian pula menggosok gigi dan pemakai harum-haruman.”
 (HR. Muslim).

Dari amalan ini, menuntut kita untuk kekal menjaga kebersihan diri demi untuk keselesaan semasa beribadat juga semasa melakukan aktiviti seharian.

3. Tidak Makan Berlebihan

Rasulullah SAW sentiasa mengamalkan makan apabila tidak terlalu lapar dan berhenti sebelum kenyang.

Sabda Rasulullah SAW yang bermaksud:
“Kami adalah satu kaum yang tidak makan sebelum lapar dan apabila kami makan tidak terlalu banyak (tidak sampai kekenyangan).”
 (Muttafaq Alaih)

4. Gemar Berjalan Kaki

Rasulullah SAW sentiasa berjalan kaki untuk ke masjid, pasar dan mengunjungi rumah sahabat.

Ini bagus untuk diamalkan kerana banyak kebaikan yang kita akan dapat antaranya boleh membakar kalori dan peredaran darah berjalan lebih lancar.  Hasilnya, tubuh badan kita menjadi lebih sihat dan dapat mencegah penyakit.

5. Sentiasa bersabar

Nasihat Rasulullah SAW pada umatnya, ‘jangan marah’ diulangi sehingga tiga kali.

Ini menunjukkan kesabaran adalah penting untuk kebersihan jiwa.

Contohilah Rasullah SAW, walaupun ditimpa pelbagai musibah semasa menyebarkan ajaran Islam, Baginda masih tetap sabar dan terus juga menyampaikan ajarannya.

6. Sentiasa Optimis dan Tidak Putus Asa

Sikap optimis dan tidak pernah putus asa Rasulullah SAW banyak memberikan kesan emosional yang mendalam bagi semua umatnya.  Kelapangan jiwa Baginda yang sentiasa istiqamah, penyabar, bekerja keras serta tawakkal kepada Allah SWT sememangnya menjadi idola setiap umat islam.

7. Tidak Pernah Iri Hati

Baginda sentiasa bersyukur dan mengelakkan perasaan iri hati kepada sesiapa pun.

Bagi menjaga kestabilan hati dan kesihatan jiwa, semestinya kita perlu menjauhi daripada sifat iri hati.

8. Sentiasa Memaafkan

Rasullah SAW sentiasa memaafkan kesalahan umatnya yang melakukan apa sahaja kesalahan contohnya menyakiti atau menganiaya Baginda.

Karektor pemaaf yang dimiliki  Baginda patut diteladani setiap manusia.  Pemaaf adalah sifat yang sangat dituntut bagi mendapatkan ketenteraman hati dan jiwa.

Amalan memohon maaf harus dilakukan tidak kira bila, tempat atau dengan siapa.  Semua manusia biasa tidak lari dari membuat kesilapan dan kesalahan maka janganlah malu atau segan untuk memohon maaf.

Perkongsian serba ringkas ini hanya sedikit daripada pelbagai lagi amalan sunnah Rasulullah SAW yang patut kita contohi.

Semoga d
engan mengamalkannya

InsyaAllah, Allah SWT akan permudahkan kita

menuju ke syurgaNya.

Wallahualam~

sumber : AKU ISLAM


AMALAN YANG MEMBUATKAN PAHALA TERUS MENGALIR

Berdasarkan sebuah hadis, apabila seseorang Muslim itu meninggal dunia, akan terputuslah segala amalannya dengan duniawi kecuali 3 perkara dan ia termasuk sedekah jariah, ilmu yang diajarkan kepada orang lain serta doa dari anak yang soleh. Sehubungan dengan itu, kita seharusnya sentiasa bertanya kepada diri, ‘Apakah sudah cukup amalku untuk dibawa sebagai bekalan?’ Oleh itu, kita harus sentiasa terus berusaha untuk mengumpul pahala serta beramal jariah untuk bekalan di hari kiamat kelak.

Antara amalan yang mampu memperindah laluan kita ke syurga ialah:

Isi Kandungan

Ilmu yang disebarluaskan

Amat besar rahmatnya bagi orang yang menyampaikan, menyebarkan dan mengajarkan ilmu dunia dan akhirat yang bermanfaat.

 Anak soleh yang ditinggalkan

Pendidikan anak-anak seharusnya bermula sejak di dalam rahim ibu. Bacaan zikir, al-Quran, kata-kata yang baik dan amal soleh harus dilazimkan oleh ibu bapa sejak awal lagi kerana memiliki anak yang soleh banyak kelebihannya. Antaranya anak-anak itu boleh terus mengalirkan manfaat kepada ibu bapanya, mendoakan kita dan menutup aib kita.

Kitab-kitab keagamaan yang diwariskan

Barang siapa yang mewariskan buku-buku yang baik, maka, pahala berterusan akan diterima oleh si pemberi tersebut selagi mana ia ada dan dibaca.

Masjid yang dibina

Orang yang membina, mewakafkan dan mendermakan wang bagi pembinaan masjid akan dikurnikan pahala serta kedudukan di syurga.

Ia sebagaimana disebutkan di dalam hadis Rasulullah SAW: “Sesiapa yang membangunkan sebuah masjid kerana ALLAH walau sekecil apa pun, maka, ALLAH akan membangunkan untuknya sebuah rumah di syurga.” (Riwayat al-Bukhari & Muslim)

Rumah yang dibina untuk musafir

Rumah atau wakaf yang dibina untuk para musafir bagi memudahkan mereka datang berehat dan tidur sebentar. Ia bukan untuk tujuan maksiat. Di negara ini, antara contohnya adalah hentian rehat dan rawat (RnR).

Sungai yang dialirkan untuk kepentingan ramai

Mereka yang membantu mengalirkan alir bersih kepada manusia dan makhluk-makhluk ALLAH yang lain bakal memperoleh barakah selagi mana air itu diminum dan digunakan.

Harta yang disedekahkan

Antara manfaat sedekah adalah memanjangkan umur dan rezeki kita, kehidupan kita diberkati ALLAH SWT, dikurniakan kesenangan dan kelapangan jiwa serta pahala dan kebaikan yang berlipat ganda.

Kesimpulannya, amalan yang manakah yang telah kita lakukan agar pahala kita di dunia ini tetap mengalir walaupun kita sudah meninggal dunia? Tidak dapat melakukan semua, dapat membuat sedikit juga sudah memadai. Hanya itu yang dapat membantu kita di akhirat kelak, hidup ini sangat singkat. Ajal dan maut tidak mengira usia, sementara masih di beri pinjaman nafas lakukanlah kebaikan kerana Allah, ganjarannya akan memberi anda kebahagiaan di dunia dan akhirat.


Amerika Syarikat dan Rusia ingin menjadi negara pertama buat filem di Angkasa

Isi Kandungan

Menjalankan penggambaran di beberapa negara di dunia sudah menjadi perkara biasa. Apa yang tidak biasa adalah membuat filem di angkasa. Itulah yang bakal menjadi sasaran dua negara besar dunia, Amerika Syarikat dan Rusia.

Science Times
 dalam laporan yang dikeluarkan olehnya menyatakan bahawa penggambaran filem di ruang angkasa kini menjadi misi penting buat dua negara terbabit. Semua ini bermula apabila NASA mengumumkan tahun lalu bahawa organisasi terbabit akan membuat filem dengan Tom Cruise di ruang angkasa.

Difahamkan bahawa filem terbabit tidak akan menggunakan kesan komputer dan keseluruhan penggambaran akan dilakukan di ruang angkasa. NASA turut melantik pengarah Doug Liman yang pernah mengarah filem Edge of Tomorrow atau American Made untuk menjayakan filem ini.

Tetapi, apa yang menjadi masalah kini adalah proses penggambarannya masih belum dijalankan. Tidak pasti adakah NASA menghadapi kekangan atau sebaliknya. Namun ia adalah peluang yang baik untuk agensi angkasa Rusia, Roscosmos untuk cuba memintas idea NASA.

Dilaporkan oleh
NBC News
, Roscosmos bakal melakukan penggambaran filem di ruang angkasa. Filem ini akan diarahkan oleh pengarah muda Klim Shepenko dan pelakon terkenal Rusia iaitu Yulia Peresild.

Namun cubaan Rusia untuk memintas Amerika sebagai negara pertama yang menjalankan penggambaran di ruang angkasa mungkin tidak akan menjadi kenyataan disebabkan proses penggambaran terbabit belum bermula dan akan ditangguhkan buat sementara waktu.

Untuk rekod, ini bukan pertama kali kedua-dua negara berebut untuk menjadi yang pertama dalam semua hal ruang angkasa. Sebelum ini kedua-dua negara pernah merancang untuk menghantar manusia pertama ke angkasa dan ia berjaya dilakukan oleh Rusia.

Selepas itu, Amerika Syarikat memintas Rusia sebagai negara pertama yang berjaya menghantar angkasawan ke Bulan. Kini persaingan timbul lagi di mana kedua-duanya mahu menjadi negara pertama yang berjaya membuat filem di angkasa.

Penutup

Kepada semua guru dan ibubapa yang ingin memuat turun/ download soalan, jadikanlah
tcer.my
 sebagai hub pencarian ilmuan anda. Teruskan bersama kami di
t.me/tcerdot.my
 untuk mendapatkan informasi dan bahan – bahan pendidikan yang terkini dan terbaik dari semasa ke semasa.


Amnesia – Gejala, Punca dan Rawatan

Isi Kandungan

Pengenalan

Amnesia adalah penyakit yang berbentuk kehilangan ingatan. Penghidap penyakit ini juga akan mengalami kesukaran untuk membentuk kenangan baru. Ada juga yang tidak dapat mengingati suatu fakta atau pengalaman masa lalu. Penyakit kehilangan ingatan ini adalah satu bahagian daripada peningkatan usia. Semakin meningkat usia kita, semakin rapuh memori dalam minda jika kita tidak perkuatkannya melalui pembacaan dan berfikir. Kehilangan ingatan yang ketara, atau ketidakupayaan untuk membentuk kenangan baru, mungkin menunjukkan kepada penyakit kronik iaitu amnesia.

Gejala Amnesia

Gejala utama adalah kehilangan ingatan atau ketidakupayaan untuk membentuk memori yang terbaru. Sekiranya anda mengalaminya, anda akan menghadapi kesukaran untuk mengingat
 fakta, peristiwa, atau tempat.
 Fakta boleh terdiri daripada apa yang anda makan pagi ini kepada nama jiran anda sekarang. Anda masih akan mengekalkan daya fizikal anda, seperti kemampuan untuk berjalan, dan juga kefasihan dalam bahasa yang anda gunakan.

Terdapat pelbagai jenis amnesia yang anda perlu ketahui termasuk
amnesia retrograde, amnesia anterograde, dan amnesia global sementara.

Amnesia retrograde

Apabila anda mengalami jenis ini, anda akan kehilangan ingatan yang lalu samada semalam ataupun tahun – tahun yang lalu. Anda juga kerap kali tidak ingat tentang hal baru-baru ini. Kenangan lama, seperti zaman budak sekolah dahulu, biasanya akan menghilang dengan perlahan – lahan.

Amnesia anterograde

Anda tidak dapat membentuk ingatan yang terbaru. Kesan ini hanya sementara sahaja. Sebagai contoh, anda boleh mengalaminya selepas satu malam mabuk disebabkan oleh terlalu banyak alkohol. Dalam sesetengah kes, Ia juga boleh menjadi kekal.

Anda boleh mengalaminya jika satu bahagian penting dalam otak anda yang dikenali sebagai hippocampus cedera.
Hippocampus
 memain peranan yang penting dalam pembentukan ingatan.

Amnesia global sementara (TGA)

Sekiranya anda mengalaminya, anda akan berasa keliru atau pening (mabuk) yang datang secara berulang kali selama beberapa jam. Anda mungkin mengalami kehilangan ingatan beberapa jam sebelum serangan, dan anda mungkin tidak akan mempunyai ingatan yang berterusan. Kebanyakan kes menunjukkan orang dewasa pada pertengahan umur ke atas yang kerap alami penyakit jenis ini.

Amnesia bayi

Kebanyakan orang tidak dapat mengingati pada usia tiga hingga lima tahun. Fenomena ini amat biasa berlaku kepada semua orang.

Punca amnesia

Antara punca yang boleh dialami oleh pesakit kemungkinan daripada kecederaan fizikal atau mental atau usia yang tua:

Demensia

Kemampuan untuk ingat suatu perkara dianggap bergantung kepada usia anda. Ini boleh
disebabkan oleh penyakit Alzheimer atau Demensia
. Orang yang menghidap demensia akan hilang ingatannya yang terkini dan asyik teringat kenangan lama.

Anoxia

Penurunan tahap oksigen juga boleh mempengaruhi minda anda
 dan mengakibatkan kehilangan ingatan. Keadaan ini dipanggil anoxia.

Rawatan amnesia

Penyakit kehilangan ingatian ini boleh dirawat oleh doktor atau pakar neurologi. Mereka akan mengemukakan beberapa soalan mengenai kehilangan ingatan anda, serta gejala lain yang mungkin anda alami. Mereka mungkin meminta ahli keluarga atau penjaga untuk membantu penilaian mereka, kerana anda mungkin tidak dapat ingat jawapan kepada soalan tersebut.

Doktor anda juga mungkin menggunakan ujian kognitif untuk memeriksa ingatan anda. Selepas itu, mereka juga akan membuat ujian diagnostik. Sebagai contoh, mereka mungkin menggunakan imbasan MRI atau CT untuk memeriksa tanda-tanda kerosakan otak.

Untuk mengubatinya secara menyeluruh, doktor anda akan memberi tumpuan kepada penyebab utama keadaan anda. Antaranya,
 amnesia yang disebabkan oleh kimia (dari alkohol)
, dapat diselesaikan melalui detoksifikasi. Setelah selesai detoksifikasi, masalah ingatan anda mungkin akan reda.
Amnesia daripada trauma kepala yang ringan
 biasanya akan sembuh tanpa rawatan dari masa ke semasa.

Amnesia dari demensia sering tidak dapat disembuhkan
. Walau bagaimanapun, doktor anda mungkin menetapkan ubat untuk menyokong pembelajaran dan ingatan.

Tabiat yang sihat seperti dibawah dapat menurunkan risiko untuk mengalami demensia, strok, dan kehilangan ingatan:

Elakkan penggunaan alkohol atau ubat.

Pakai topi atau helmet atau mana – mana pelindung kepala semasa anda bermain sukan atau membuat kerja berat untuk elakkan risiko tinggi kepada kecederaan kepala.

Kekal aktif secara mental sepanjang masa. Sebagai contoh, mengikuti kelas, berkunjung tempat baru, membaca buku yang berlainan setiap masa, dan bermain permainan yang mencabar minda.

Kekal aktif secara fizikal sepanjang masa. Sebagai contoh, bersenam, berenang, berjoging, berjalan, bermain bola, bermain bola keranjang.

Makan makanan yang sihat untuk jantung, termasuk buah-buahan, sayur-sayuran, biji-bijian, dan protein rendah lemak.

Minum air secukupnya.

Penutup

Akhir kata, diharapkan perkongsian kali ini berkaitan Amnesia – Gejala, Punca dan Rawatan ini akan memberi sedikit info untuk tatapan anda semua. Untuk mendapatkan lebih banyak info berkaitan kesihatan dan info – info semasa anda boleh layari website
t.me/tcerdot.my
. Terima Kasih.

Artikel yang menarik:
Penyakit Herpes
,
Penyakit Beguk,

Penyakit Asid Refluks,

Penyakit Resdung
,
Penyakit Poliosis,


Anak Mula Bersekolah? Ikuti 10 Pesanan Untuk Ibu Bapa

Anak mula bersekolah
 setelah beberapa bulan bercuti sejak tahun lepas membuatkan ibu bapa memerlukan usaha yang lebih lagi-lagi jika anak-anak baru memasuki tahun satu atau pra sekolah.

Malah, dengan situasi norma baharu ketika mengikuti pembelajaran dengan SOP yang disediakan, menjadi satu cabaran buat ibu bapa. Sudah pasti ada segelintir ibu bapa melahirkan rasa bimbang dengan keadaan anak masing-masing.

Suasana anak yang mula bersekolah

Untuk memastikan keadaan tenang dan terurus di
hari pertama persekolahan
 terutamanya buat anak-anak pra sekolah dan tadika, ikuti perkongsian daripada seorang guru. 10 tips ini boleh dijadikan panduan.

Isi Kandungan

10 Pesanan Untuk Ibu Bapa Bila Anak Mula Bersekolah

“Buat ibu bapa yang ada anak manja dan kali pertama hantar
anak mula bersekolah
. Ini pesanku :

Anak sulung/tunggal kadang-kadang manja lain macam. Kat rumah bukan main seronok. Sampai ke sekolah bertempek peluk pinggang ibu/ayah tak nak lepas.

Jika dia menangis tak nak pergi beratur bersama kawan, panggil cikgu untuk ambil anak kalian.

Sebaik anak ditangan guru, lepaskan tangan dan teruslah berlalu pergi. Jangan ditoleh lagi. Jangan rasa tak sampai hati walau anak meraung-raung memanggil kalian. Pandai la guru uruskan.

Jika ditunggu, tangisan makin menggila dan makin tidak terkawal. Sebaik ibu bapa hilang dari pandangan, murid mula reda dari tangisan itu. Usah risau, guru-guru berpengalaman. Mereka takkan cubit la anak kalian nak bagi diam. So, serah saja dengan kepercayaan penuh.

Sekiranya anak kalian memang tidak dapat dikawal guru ( sangat-sangat jarang berlaku), jangan risau, guru pasti call kalian. Yang penting, tinggalkan no phone pada guru kelas. In case memang menangis meraung berjam-jam dan semua guru gagal pujuk. Kami akan call tuan puan untuk tenangkan anak. So, sekali lagi, jangan bimbang!

Jangan mengintai dari tingkap kelas. This is the big NO! Cikgu dah rasa macam ikan dalam akuarium je. Diperhati oleh mata-mata kalian ikut tingkap. Nak kawal kelas pun jadi payah bila ramai mata memandang, rasa seram semacam! Jangan risau. Jangan risau. Jangan risau. Kami takkan rotan anak kalian walau dia buat hal. Gigit jauh sekali. Ini tahun satu, kali pertama pula jejak kaki. Kami tahulah.

Buka spek hitam kalian bila berurusan dengan guru. Tahulah spek tu spek pasar malam je pun, bukalah. Nampak sombong dan berlagak. Senyumlah pada guru-guru walau kadangkala guru tak sempat nak membalas senyum kalian sebab terlampau sibuk urus itu ini. Maafkan kekurangan kami.

Jangan arahkan cikgu untuk ‘jaga’ anak manja kita.”Cikgu, nanti cikgu pastikan anak saya makan bekal makanan yang ada dalam beg tu ya.” “Cikgu, nanti pastikan anak saya solat Asar ya.””Cikgu, semua barang anak saya jenama Smiggle. Botol air pula brand Tupperware. Cikgu pastikan tiada murid lain ambil ya.”Ha, nampak macam permintaan biasa kan? Ketahui ia satu bebanan besar pada cikgu nak melayan anak kita seorang. Nak cari dia seorang waktu rehat semata-mata nak suruh anak kita makan bekal. Cikgu pun nak rehat dan makan juga.

Maklumkan pada guru jika anak kita ada penyakit kronik seperti asthma, jantung dan seumpamanya. Ada kes cikgu tak diberitahu penyakit anak, kemudian ada aktiviti kelas yang memerlukan pergerakan yang aktif, tarian ke apa, lagi-lagi waktu PJK. Anak diam tak cerita. Mereka pula lupa pesan anak-anak supaya tidak terlibat dengan aktiviti lasak dan boleh membahayakn mereka, maka mereka bermain dan menjalankan aktiviti dengan excited sehingga rebah, pengsan dan sakit.

Satu rahsia aku bagitahu kau orang. Ibubapa yang sangat bekerjasama, bertolak ansur dan mesra dengan guru pasti jadi buah mulut para guru. Ramai guru nak kenal anak kalian dan pasti anak kalian digemari oleh guru-guru.”

Penutup

Teruskan bersama kami di
t.me/tcerdot.my
 untuk mendapatkan informasi dan bahan-bahan pendidikan yang terkini dan terbaik dari semasa ke semasa. Terima kasih kerana menyokong kami dan semoga artikel
 10 Pesanan Untuk Ibu Bapa Bila Anak Mula Bersekolah
  ini membantu anda.

Anda juga mungkin berminat dengan :

Permohonan Prasekolah Sesi 2022

Latih Tubi Lengkap Soalan SPM Pendidikan Islam

Murid Lari Dari Sekolah Di Hari Pertama Persekolahan


Anak Nak Masuk Tahun 1, Ini Silibus Matematik Yang Ibu Ayah Kena Tahu!

Anak nak masuk tahun 1 bulan 3 nanti pasti mendebarkan hati kebanyakan ibu ayah. Apatah lagi kalau anak itu adalah anak pertama. Pasti tak senang duduk ibu ayah. Ada juga keadaan yang ibu ayah pun tak tahu apakah persiapan yang dibuat itu mencukupi atau tidak.

Maklumlah, tiada pengalaman itu yang ibu ayah keliru apa yang patut dibuat, apa yang patut dibeli dan apa yang patut ibu ayah tahu. Jika berkaitan uniform sekolah, pasti ibu ayah tidak risau selepas bertanya pada kawan-kawan lain yang telah melalui zaman itu.

Namun, ada perkongsian seorang individu di facebook yang menarik minat ramai orang. Beliau berkongsi nota-nota dari subjek Matematik yang ibu ayah perlu tahu sebelum anak nak masuk tahun 1. Wow! Perkongsiannya mendapat hampir 8 ribu share dari orang lain.

Nak tahu apa yang dia kongsikan? Jom kita tengok di bawah ya.

Isi Kandungan

Anak nak masuk tahun 1? Baca ni ibu ayah!

Individu yang menggelar dirinya sebagai
Senah Gomeh
 memaklumkan yang beliau bukan seorang guru. Tapi seorang yang peduli serta minat dengan matematik dan laman facebooknya kerap berkongsi ilmu matematik pada pelajar. Katanya juga, beliau aktif mengajar anak-anak untuk belajar serta jatuh cinta dengan matematik menggunakan kaedahnya yang tersendiri.

Berkaitan nota matematik untuk ibu ayah bagi yang ada anak nak masuk tahun 1 bulan Mac nanti, tulis beliau seperti berikut:

Penggal 2023 anak akan masuk darjah 1?

Ok… Ni antara topik topik yang mak mak akan jumpa dalam silibus Matematik Tahun 1. Mak mak kena belajar dan faham supaya mudah nak explain kat anak anak nanti…

DISCLAIMER:

SEKALI LAGI SENAH ULANG CAPTION DI ATAS…

Ini sememangnya topik yang ada dalam Tahun 1. Cuma nota nota yang Senah bagi ni UNTUK BACAAN IBUBAPA untuk faham SILIBUS. Senah bagi nota contoh sehingga angka ribu bertujuan untuk ibubapa dapatkan gambaran dan pemahaman tentang topik tersebut.

Kalau mak mak tak dapat gambaran secara jelas dan terperinci…susah nak jelaskan kepada anak…

Untuk TAHUN 1… Nombor terlibat likungan 0-100 sahaja.. SEKALI LAGI Senah ulang caption tanpa edit… Nota2 ni untuk mak mak kena belajar dan faham…. Sekian terima kasih.

-acik Senah-

Begitulah perkongsian Acik Senah, mudah untuk ibu ayah faham silibus anak-anak. Nanti tidaklah risau sangat kalau anak minta ajarkan pelajaran Matematik nanti.

Nota Matematik 1: Bundar

Rujuk turutan gambar untuk selesaikannya dan faham dengan jelas.

Gambar 1:

Jelas individu itu lagi,

DISCLAIMER: NOTA NI UNTUK BUAT CERAKIN… CARA BUAT ADA DI GAMBAR DI BAWAH…

Kalau nilai tempat semata² sa,puluh,ratus,ribu tu… Mak mak memang dah tau awal…so Senah tak share pasal tu…

Ramai mak mak tak tau makna CERAKIN NILAI TEMPAT & CERAKIN NILAI DIGIT..

Gambar 2:

Gambar 3:

Gambar 4:

Gambar 5:

Nota Matematik 2: Pecahan

Untuk nota ini pula, individu tersebut kongsikan bagaimana silibus pecahan untuk anak-anak pada tahun 1 nanti. Fuhh.. Bukan biasa-biasa kan?

Nota Matematik 3: Bentuk

Untuk gambar yang pertama ini, anak-anak perlu kenalpasti bentuk 3D. Menurut Senah juga, anak-anak tahun 1 hanya perlu mengenal dan tahun jenis bentuk, bukan diminta lukis.

Gambar 1: Bentuk 3D

Gambar 2: 2D

Nota Matematik 4: Data

Gambar menunjukkan pelajar perlu kenalpasti dan tahu simbol itu mewakili satu-satu nombor. Pelajar perlu berfikir dan mengira nombor itu berdasarkan soalan.

Gambar 1:

Gambar 2:

Penutup

Macam mana ibu ayah dengan nota di atas? Rasa agak mencabar ke tak? Semestinya zaman ini adalah zaman mencabar termasuk anak-anak kita. Silibus yang tinggi dengan banyaknya mata pelajaran sudah tentu ini bukan sesuatu yang anak kita patut gembira dengannya.

Tapi apa pilihan yang kita ada selain sebagai ibu ayah, pastikan anak mendapat pendidikan yang terbaik dan menjadi insan yang berguna di masa hadapan. Jadi, ibu ayah yang ada anak nak masuk tahun 1 nanti, pastikan buat persiapan mental dan fizikal supaya dapat bantu juga pembelajaran anak-anak kita.

Ingat! walau macam mana pun prestasi anak kita, zahirkan rasa bangga juga mereka. Mungkin ada bakat lain padanya yang kita belum sedari atau cungkil lagi. Jangan sesekali rendahkan keyakinan anak kita risau ke;al nanti anak-anak itu akan merasa rendah diri dan beri kesan jangka panjang pada dirinya.

Selain Matematik, kami turut kongsikan nota Bahasa Melayu Tatabahasa. Baca di
SINI.


Ancaman Israel Terhadap Malaysia

PETALING JAYA : Orang ramai dinasihatkan bertenang susulan ancaman keselamatan yang dikeluarkan oleh Israel terhadap pemimpin-pemimpin pergerakan perjuangan Palestin yang berada di seluruh dunia, termasuk Malaysia.

Ketua Polis Negara, Datuk Seri Acryl Sani Abdullah Sani dalam satu kenyataan berkata, Polis Diraja Malaysia memandang serius berkenaan langkah-langkah perlu akan diambil untuk meningkatkan kawalan keselamatan dari semua aspek bagi memastikan ketenteraman awam terpelihara.

Kata beliau, PDRM juga akan sentiasa bersiap siaga dan akan memantau isu ini dari semasa ke semasa bagi mengelakkan sebarang insiden yang tidak diingini berlaku.

Semalam, Menteri Dalam Negeri, Datuk Seri Hamzah Zainudin, dalam satu kenyataan berkata, PDRM bersama agensi keselamatan telah meningkatkan kawalan keselamatan bagi memelihara ketenteraman awam dan keselamatan rakyat Malaysia, termasuk warga Palestin yang berada di negara ini.

Kata beliau, keadaan keselamatan dalam negara adalah terkawal dan kekal berada di tahap yang baik.

Malah, kerajaan Malaysia sekali lagi menegaskan pendirian untuk terus menyokong aspirasi dan perjuangan rakyat Palestin.

Terdahulu, tular dalam media sosial dan aplikasi sembang mengenai dua badan perisikan Israel dilaporkan mendapat ‘lampu hijau’ untuk menghapuskan pemimpin pejuang Hamas yang berada di dalam dan luar Gaza, termasuk di Malaysia.

Perkara itu dilaporkan oleh blog WarNews247 yang memetik laporan disiarkan oleh sebuah stesen penyiaran televisyen Israel.

Katanya, pemimpin Israel didakwa sudah mengarahkan badan perisikan negara itu, iaitu Shin Bet dan Mossad untuk melaksanakan tugas berkenaan.

WarNews247 dipetik berkata, badan perisikan Israel dikatakan akan menyasarkan negara-negara seperti Iran, Turki, Qatar dan Malaysia yang dikatakan memberi sokongan, membiayai kewangan dan melatih pejuang Hamas.

Sumber
Utusan Malaysia

Artikel lain:
6 Sebab Mengapa Briged Al Qassam Perlu Ditakuti Oleh Israel


Penyakit Anemia-Gejala, Penyebab dan Rawatan

Isi Kandungan

Apakah Anemia?

Anemia
 adalah suatu keadaan di mana terdapat kekurangan sel darah merah di dalam peredaran darah untuk membawa oksigen ke seluruh tisu badan.

Fungsi ini dijalankan oleh protein yang dipanggil hemoglobin. Anemia bermaksud hemoglobin yang tidak mencukupi. Paras hemoglobin yang normal bagi wanita adalah di antara 11.5 hingga 16.5g/dL manakala bagi lelaki adalah 12.5 hingga 18.5g/dL.

Penyebab Anemia

1. Kehilangan darah (sama ada akut atau kronik).

Kehilangan darah yang akut boleh berlaku semasa kemalangan jalan raya atau selepas pembedahan. Kehilangan darah yang melebihi 500ml biasanya memerlukan gantian darah.

Kehilangan darah kronik biasanya berlaku semasa kedatangan haid yang berlebihan, infestasi cacing dan keadaan lain.

2. Kekurangan penghasilan sel darah merah di dalam sum-sum tulang. Ini mungkin disebabkan oleh:

Kekurangan faktor penting seperti zat besi,, vitamin B12, folate dan erythropoietin

Pertumbuhan yang mendadak di kalangan remaja yang menyebabkan peningkatan keperluan zat besi yang melebihi kadar penyerapan zat besi.

Kitaran haid bagi wanita dengan kehilangan anggaran 30mg zat besi setiap bulan boleh menyebabkan kekurangan zat besi.

Faktor Toksik : penyakit Inflamasi, kerosakan hati dan ginjal, ubat-ubatan.

Kekurangan hormone : paras hormon tiroid rendah.

Kerosakan sum-sum : kanser darah, penyakit sum-sum tulang.

Gangguan pembentukan sel darah merah : keadaan seperti Talasemia.

3. Pemusnahan sel darah merah yang berlebihan. Berlaku di dalam beberapa jenis jangkitan atau pengambilan ubat tertentu. Jenis anemia yang biasa berlaku ialah :

Anemia disebabkan kekurangan zat besi.

Talasemia.

Tanda-tanda dan gejala

Ramai orang dewasa tidak menyedari bahawa mereka menghidapi anemia.

Tanda-tanda anemia termasuk :

Rasa letih sepanjang masa.

Pening.

Sesak nafas apabila melakukan aktiviti fizikal.

Kulit pucat.

Kadar denyutan jantung yang pantas.

Kurang daya ingatan.

Hilang berat badan.

Komplikasi

Anemia yang teruk boleh menyebabkan :

Kegagalan jantung di mana fungsi jantung menjadi sangat lemah dan tidak mencukupi.

Mengalami masalah semasa mengandung seperti kelahiran pramatang dan kerencatan pertumbuhan janin di dalam kandungan.

Rawatan

Pemeriksaan paras hemoglobin boleh dilakukan di klinik berhampiran untuk menentukan sama ada anda mengalami anemia atau tidak.

Rawatan bergantung kepada punca anemia yang dihadapi :

Jika ia disebabkan oleh masalah perubatan seperti talasemia, leukaemia, rawatan khusus perlu dilakukan.

Jika ia disebabkan oleh kekurangan zat besi, maka seseorang itu perlu mengambil makanan seimbang yang kaya dengan zat besi dan juga pil suplemen zat besi. Sila lihat Jadual 1 dan jadual 2 untuk kandungan zat besi dalam makanan.

Tip lain bagi rawatan kekurangan zat besi :

Adalah disyorkan agar pil suplemen zat besi dimakan bersama dengan vitamin C untuk meningkatkan penyerapan zat besi.

Penyebab utama seperti infestasi cacing dan keradangan usus perlu dirawat

Jadual 1 : Kandungan zat besi dalam makanan

Makanan

Saiz Hidangan

Zat besi (mg

Hati, Ayam

105g

12.8

Paha ayam

125g

1.0

Daging lembu tanpa lemak

268g

5.9

Hati, Lembu

124g

11.1

Tuna

90g

1.1

Kerang

86g (10 biji kerang)

2.0

Paru

92g

7.7

Bijiran yang diperkaya dengan 100% zat besi (coco crunches, cornflakes)

¾ cawan

18

Oatmeal

1 cawan

10

Tauhu

1/2 cawan

3.4

Kacang tanah

1 cawan

6.6

Bayam

½ cawan

3.2

Kismis

½ cawan

1.5

Roti

1 keping

0.9

Nasi

1 cawan

0.3

Rujukan: Malaysian Dietary Guidelines 2005

Jadual 2 : Sumber zat besi

Makanan

Zat besi (mg/100g)

Kacang kuda

6.9

Pucuk paku

4.8

Peria

6.1

Kangkung

5.2

Telur

2.4

Ikan bilis (dengan kepala dan perut)

5.3

Rujukan : Recommended Nutrient Intakes for Malaysia, Kementerian Kesihatan Malaysia, 2005.

Pencegahan

Makan makanan seimbang setiap hari.

Ambil makanan yang mengandungi zat besi tinggi.

Sumber:
MyHEALTH Kementerian Kesihatan Malaysia.

Penutup

Akhir kata, diharapkan perkongsian kali ini berkaitan
Penyakit Anemia-Gejala, Penyebab Dan Rawatan

akan memberi sedikit info untuk tatapan anda semua. Untuk mendapatkan lebih banyak info berkaitan kesihatan dan info-info semasa anda boleh layari website
t.me/tcerdot.my
. Terima Kasih

Menarik Untuk Dibaca:
Cara Nak Putihkan Kulit


Anggota PDRM Tolak RASUAH diberi Pengiktirafan

Pegawai PDRM Terima Pengiktirafan

KUALA LUMPUR: Seramai 26 pegawai dan anggota Polis Diraja Malaysia (PDRM) diberi pengiktirafan kerana melaporkan kes pemberian dan penerimaan rasuah sehingga kes berkenaan disabitkan di mahkamah.

Lapan daripada mereka yang bertugas di Cawangan Perisikan dan Siasatan Khas, Pasukan Gerakan Khas, diberi penghargaan oleh Ketua Polis Negara, manakala bakinya diberi pengiktirafan oleh Suruhanjaya Pencegahan Rasuah Malaysia (SPRM).

Ketua Polis Negara, Tan Sri Abdul Hamid Bador, berkata lapan pegawai dan anggota Pasukan Gerakan Khas, bertindak menolak rasuah semasa menjalankan serbuan dan tangkapan ke atas sindiket pengedaran rokok dan arak seludup di Pulau Pinang, bersabit kejadian di Seberang Jaya.

“Pengiktirafan juga diberi kepada 18 pegawai dan anggota polis yang terpilih untuk menerima Sijil Penghargaan Tolak Rasuah daripada Suruhanjaya Pencegahan Rasuah Malaysia (SPRM) kerana melaporkan pemberian dan penerimaan rasuah sehingga kes berkenaan disabitkan dengan kesalahan oleh mahkamah.

“Penyerahan sijil penghargaan kepada penerima dari Sabah dan Sarawak akan disampaikan oleh Pegawai Pemerintah masing-masing,” katanya pada majlis penyampaian Surat Penghargaan Tolak Rasuah, Polis Diraja Malaysia, di Bukit Aman, semalam.

Abdul Hamid berkata, tindakan dan melaporkan aktiviti terkutuk itu adalah satu ‘keberanian’ yang ada kalanya sukar dilakukan oleh segelintir pihak.

“Ini sekali gus membuktikan betapa tingginya maruah diripegawai dan anggota ini yang tidak semudah-mudahnya digadaikan dengan nilai wang ringgit,” katanya.

Penerima surat penghargaan tolak rasuah PDRM terdiri daripada seorang pegawai dan tujuh anggota manakala penerima penghargaan SPRM adalah membabitkan empat pegawai dan 14 anggota.

Mereka yang menerima pengiktirafan SPRM terdiri daripada pegawai dan anggota dari peringkat Ibu Pejabat Polis Kontinjen (IPK), Ibu Pejabat Polis Daerah (IPD), Balai Polis dan Briged Tengah dari seluruh negara.

Sumber
Berita Harian

Artikel lain:
Kanak-kanak bawah 12 tahun dibenar ke bazar Aidilfitri


ANGGUR

Anggur
  ialah tumbuhan beriklim sederhana dari keluarga Vitaceae yang digunakan sebagai buah segar dan diproses untuk dibuat minuman, kismis, jus, wain dan sebagainya. Penanaman anggur banyak di negara beriklim sub-tropika atau sederhana sejuk dan kini telah ada varieti yang telah sesuai diadaptasikan dengan iklim tropika. Terdapat banyak spesis tanaman anggur di dunia dan telah dikhususkan untuk kegunaan penanaman. Tanaman anggur di Malaysia masih baru dan dalam peringkat pembangunan lagi. Thailand dan Indonesia telah maju dalam industri penanaman anggur berbanding dengan Malaysia. Penanaman anggur di Malaysia cuma dimulakan sekitar tahun 1980’an.

Negeri Perlis adalah antara negeri yang maju dalam penanaman anggur. Ini kerana sifat semulajadi pokok anggur yang perlukan musim kemarau 3-4 bulan untuk menggalakan ia berbunga dan berbuah. Tanaman anggur perlukan cahaya matahari yang banyak dan curahan hujan yang kurang dari 800 mm setahun. Penyiraman atau hujan akan mengganggu kadar pengeluaran buah. Suhu yang sesuai antara 31 celsius dan suhu minima tidak kurang 21 celcius dengan kelembapan diperlukan lingkungan 75-80%.

Daun anggur itu sendiri boleh dimakan dan digunakan bagi menghasilkan hidangan dolma. Pokok anggur seringkali digunakan sebagai pokok makanan untuk sesetengah larva dari order Lepidoptera. Anggur liar seringkali dianggap rumpai, kerana ia menutupi tumbuhan lain disebabkan pertumbuhannya yang pantas.

Buah
anggur merah
 dikenal banyak mengandung mineral dan vitamin yang sangat baik untuk kesihatan. Buah anggur merah juga mengandungi banyak magnesium yang berguna dalam melancarkan pencernaan dan mengatasi masalah buang air besar.

Buah
 anggur hijau
 tidak hanya sumber dari vitamin A, C, B6 dan folate yang baik. Tetapi juga sumber mineral penting lainnya seperti potassium, calcium, iron, phosphorus, magnesium dan selenium. Semua vitamin tersebut sangat berguna untuk menjaga kesihatan tubuh. Menyembuhkan Asma,Alzheimer,Penyakit jantung,Migrain

Anggur hitam
 terkenal mengandungi serat dan antioksidan yang tinggi sehingga sangat bermanfaat untuk kesihatan tubuh sebagai sumber tenaga dan mencegah radikal bebas dan pencemaran udara serta dapat mencegah penuaan.

Khasiat anggur

Kandungan vitamin C yang tinggi.

Khasiat lain termasuk vitamin A, B1, B2.

Mempunyal kalori yang rendah.

Mengandungi 80 peratus air dan sumber yang bagus bagi kalium.

Mengandungi phytonutrien, bahan aktif dipercayai melindungi badan manusia daripada penyakit jantung


Permohonan Anugerah Biasiswa Astro 2023

Anugerah Biasiswa Astro 2023
adalah sebuah program untuk memberi peluang kepada individu yang cemerlang dan layak dengan kemahiran, pengetahuan, nilai dan sikap untuk menjadi pemimpin masa depan Astro.

Astro percaya bahawa pendidikan adalah asas kepada mana-mana masyarakat. Pendidikan mewujudkan pemimpin masa depan yang bermaklumat dan berpengetahuan.

Pendidikan boleh mengubah dan memberi inspirasi kepada orang ramai untuk membentuk masa depan yang lebih baik untuk diri mereka sendiri, keluarga mereka, komuniti mereka, dan akhirnya negara kita.

Atas kepercayaan teguh inilah mereka menubuhkan Anugerah Biasiswa Astro untuk pelajar berpencapaian tinggi yang ingin melanjutkan pengajian pra-universiti, sarjana muda dan pascasiswazah.

Isi Kandungan

Anugerah Biasiswa Astro 2023

Astro mempelawa permohonan daripada pelajar pra-universiti yang sedang mengikuti kursus ijazah pertama dalam bidang pengajian yang layak secara sepenuh masa di universiti dan kolej awam dan swasta yang diiktiraf di Malaysia untuk pengambilan 2023/2024.

Apakah yang dilindungi oleh Program Anugerah Biasiswa Astro 2023 ini?

Jumlah biasiswa tidak melebihi RM40,000 setahun, untuk program ijazah 3 tahun.

Biasiswa ini meliputi yuran pengajian, perbelanjaan sara hidup, dan bahan pengajian.

Peluang latihan dalam Kumpulan Astro.

Pekerjaan di Astro selepas tamat pengajian.

Terbuka kepada lepasan pra-universiti dan pelajar yang menjalani ijazah sepenuh masa pertama mereka dengan melanjutkan pengajian tinggi dalam bidang

IT / Sains Komputer / Kejuruteraan Perisian / Seni Bina Awam

Sains Data / Sains Matematik

Keselamatan Siber

Kewangan / Perakaunan / Ekonomi

Pemasaran / Komunikasi Pemasaran / Pengajian Media Komunikasi

Pengajian Perniagaan / Pentadbiran Perniagaan

Seni dan Reka Bentuk

Kewartawanan / Penyiaran

Komunikasi Massa / Perhubungan Awam

Sumber Manusia

Syarat Kelayakan Permohonan Anugerah Biasiswa Astro 2023

Syarat-syaratnya adalah seperti berikut:

Seorang pemegang IC Malaysia.

Berumur 25 tahun ke bawah.

Minima 3A untuk STPM / A-Levels atau minima CGPA 3.3 untuk Matrikulasi / Asasi / Diploma.

Jumlah pendapatan isi rumah gabungan bulanan sebanyak RM4,850 dan ke bawah.

Kualiti kepimpinan yang kukuh melalui penyertaan aktif dalam aktiviti kokurikulum, khidmat masyarakat dan / atau acara sukan.

Bersedia berkhidmat dengan Kumpulan Astro untuk tempoh tertentu selepas tamat pengajian.

Tidak terikat dengan syarikat lain atau menerima biasiswa lain.

Memulakan atau sedang menjalani program ijazah pertama sepenuh masa.

Cara Membuat Permohonan Anugerah Biasiswa Astro 2023

Permohonan Anugerah Biasiswa Astro 2023 kini dibuka bermula
14 Ogos 2023
 hingga
13 Oktober 2023
dan permohonan boleh dibuat secara dalam talian (
online
) pada pautan berikut

>>>Permohonan Anugerah Biasiswa Astro 2023<<<

Semua permohonan mesti diterima sebelum 13 Oktober 2023, penghantaran lewat tidak akan dipertimbangkan.

Berapa Kali Dalam Setahun Astro Menawarkan Biasiswa Ini?

Astro akan menawarkan biasiswa ini setahun sekali sahaja, selepas pengumuman keputusan STPM dan Diploma.

Siapa Yang Boleh Memohon Biasiswa Ini?

Biasiswa ini terbuka kepada warganegara Malaysia yang berumur di antara 17 hingga 25 tahun dengan pendapatan isi rumah tidak melebihi RM4,850 sebulan.

Adakah Astro Akan Menawarkan Tajaan Untuk Belajar Di Luar Negara?

Tidak, biasiswa ini ditawarkan kepada kursus sepenuh masa di Malaysia sahaja.

Adakah Saya Perlu Bekerja Untuk Kumpulan Astro Selepas Saya Tamat Pengajian?

Ya, anda akan terikat dengan satu tahun penuh pengajian bersamaan dengan 1 tahun ikatan pekerjaan dengan Kumpulan Astro, maksimum 3 tahun.

Berapa Kali Astro Akan Membayar Jumlah Biasiswa Dan Kepada Siapa?

Jumlah yang dipersetujui akan dibayar terus kepada institusi setiap semester berdasarkan invois yang diterima sepanjang tempoh pengajian.

Bolehkah Saya Menukar Program Atau Kursus Saya Di Pertengahan Pengajian Saya?

Anda tidak dibenarkan menukar bidang pengajian / kursus anda.

Adakah Biasiswa Astro dibuka kepada pelajar dari semua universiti?

Ya, biasiswa ini terbuka untuk semua universiti awam tempatan atau universiti / kolej swasta tempatan di Malaysia.

Lagi Soalan Lazim?

Anda boleh klik
DISINI
.

Maklumat Lanjut

Untuk sebarang pertanyaan dan maklumat lanjut atau bantuan berkaitan
Anugerah Biasiswa Astro 2023
 ini, sila layari
Portal Rasmi Career Astro
 kerana semua maklumat lanjut permohonan adalah melalui portal rasmi itu sahaja.

Mohon sekarang dan mulakan impian anda dengan Astro untuk masa depan dengan kemungkinan yang tidak berkesudahan!

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih untuk anda.


Permohonan Anugerah Biasiswa MRC 2023

Anugerah Biasiswa MRC 2023
ini adalah sebuah tawaran biasiswa daripada Majlis Getah Malaysia (MRC) untuk pelajar yang berkelayakan.

Permohonan Anugerah Biasiswa MRC 2023 yang kini dibuka adalah buat pelajar yang cemerlang dan berhasrat untuk melanjutkan pengajian ke peringkat yang lebih tinggi.

Isi Kandungan

Anugerah Biasiswa MRC 2023

Anugerah Biasiswa Malaysian Rubber Council (MRC) adalah skim bantuan pelajaran untuk lepasan Sijil Pelajaran Malaysia (SPM) yang ingin melanjutkan pelajaran ke peringkat siswazah.

Anugerah Biasiswa MRC ini diberikan kepada pelajar yang mendapat keputusan cemerlang dalam peperiksaan SPM dan Sijil Tinggi Pelajaran Malaysia (STPM), serta pengajian sarjana muda di universiti-universiti terkemuka di Malaysia.

Bagi penerima Anugerah Biasiswa MRC, mereka akan menerima bantuan-bantuan berikut:

Yuran Tuisyen.

Elaun Sara Hidup.

Peluang Internship.

Peluang Pekerjaan Dengan Industri Selepas Tamat Pengajian.

Terbuka kepada lepasan pra-universiti dan pelajar yang menjalani sarjana muda sepenuh masa dengan melanjutkan pengajian tinggi dalam bidang berikut:

Kejuruteraan dalam Kimia / Mekanikal / Elektrik & Elektronik / Alam Sekitar / Perindustrian / Bahan / Tenaga / Mekatronik / Robotik

Sains / Pengurusan Alam Sekitar

Logistik & Rantaian Bekalan

Sains & Teknologi Polimer

Pengajian Perniagaan / Pemasaran / Ekonomi

Perakaunan / Analisis Statistik

Teknologi Maklumat (IT) / Sains Komputer / Kejuruteraan Sistem Komputer

Sains Data & Analitis

Syarat Kelayakan Permohonan Anugerah Biasiswa MRC 2023

Syarat-syaratnya adalah seperti berikut:

Mesti warganegara Malaysia dan Pelajar Sepenuh Masa di Institusi Pengajian Tinggi Awam (IPTA) / Institusi Pengajian Tinggi Swasta (IPTS) tempatan.

Keputusan cemerlang dalam SPM dan Pra-Universiti (STPM / Matrikulasi / Asasi / A-level atau setaraf).

Telah ditempatkan atau sedang mengikuti program pengajian sarjana muda (Tahun 1 atau 2) di IPTA / IPTS.

Tidak menerima sebarang biasiswa, bantuan kewangan atau anugerah lain.

Mampu menyediakan dua penjamin yang boleh dipercayai.

Pelajar dengan ibu bapa / penjaga dari industri getah digalakkan untuk memohon.

Cara Membuat Permohonan Anugerah Biasiswa MRC 2023

Permohonan Anugerah Biasiswa MRC 2023 kini dibuka bermula
15 September 2023
 hingga
14 Oktober 2023
dan permohonan boleh dibuat secara dalam talian (
online
) pada pautan berikut

>>>Permohonan Anugerah Biasiswa MRC 2023<<<

Hantar permohonan lengkap anda dengan semua dokumen yang berkaitan.

Maklumat Lanjut

Untuk sebarang pertanyaan dan maklumat lanjut atau bantuan berkaitan
Anugerah Biasiswa MRC 2023
 ini, sila layari laman web rasmi
Malaysian Rubber Council (MRC)
 kerana semua maklumat lanjut permohonan adalah melalui portal rasmi itu sahaja.

Malaysian Rubber Council (MRC)

Unit No. 36-02, Level 36, Q Sentral

2A Jalan Stesen Sentral 2, Kl Sentral

50470 Kuala Lumpur.

Mr Adrian Sibuan / Ms Nur Lina Mohd Hadzran

Tel: (603) 2782 2100

Email:
[email protected]

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih untuk anda.


Anugerah dan Pencapaian PBPPP

Anugerah dan Pencapaian PBPPP
 yang merupakan bahagian keenam di dalam penghasilan fail PBPPP ini bertujuan untuk memberi rujukan serta idea khusunya buat para guru sekolah.

Penilaian Bersepadu Pegawai Perkhidmatan Pendidikan ialah kaedah penilaian baru yang menggantikan PTK (Penilaian Tahap Kecekapan). Penilaian baru PBPPP lebih memfokus kepada elemen pembangunan kompetensi Pegawai Perkhidmatan Pendidikan berasaskan gred dan jawatan serta mengambil kira keunikan pelbagai skim perkhidmatan. Selain itu ketua perkhidmatan atau ketua jabatan diberi fleksibiliti dalam menentukan kaedah penilaian di dalam jabatan masing-masing berdasarkan garis panduan yang sedang disediakan oleh Jabatan Perkhidmatan Awam (JPA).

Penilaian Bersepadu Pegawai Perkhidmatan Pendidikan (PBPPP) adalah satu kaedah penilaian yang menilai kompetensi dan potensi Pegawai Perkhidmatan Pendidikan (PPP)  berdasarkan Konsep Tugas dan Tempat Bertugas (Job-Based and Work Place). Proses PBPPP adalah mengikut standard prestasi yang ditetapkan selaras dengan Program Transformasi Kerajaan GTP  2.0 dan Pelan Pembangunan Pendidikan Malaysia 2013 – 2025 (PPPM).

Penilaian PBPPP akan mengambilkira pada Penilaian Kompetensi dan Penilaian Keberhasilanyang mana ia adalah berbeza bergantung kepada bidang tugas masing-masing. Namun secara umumnya Penilaian PBPPP ini merujuk Elimen Penilaian Kompetensi dan keberhasilan berikut :

Elimen Penilaian Kompetensi PBPPP

Nilai profesional

Pengurusan aktiviti

Sumbangan

Kemahiran profesional PdP

Elimen Penilaian Keberhasilan PBPPP

Keberhasilan PdP

Keberhasilan kaunseling

Keberhasilan kejurulatihan

Ikuti perkongsian mengenai Bahagian 6 : Anugerah dan Pencapaian PBPPP seperti di bawah.

Isi Kandungan

Dapatkan “
Anugerah dan Pencapaian PBPPP
” di sini

Di sini
admin
 nak kongsikan bahan tersebut. Sila
download
 menggunakan
link
 yang telah disediakan.

Format dokumen ini adalah dalam ‘PDF’. Sila download secara PERCUMA :

ANUGERAH SEPANJANG PERKHIDMATAN

ANUGERAH DALAM PDP

JEMPUTAN KONSULTASI, BENGKEL

Semoga memberi manfaat.

Bahagian 6 : Anugerah dan Pencapaian PBPPP

Bab keenam iaitu anugerah dan pencapaian PBPPP. Terdapat tiga item iaitu anugerah perkhidmatan, anugerah dalam pdp dan jemputan untuk konsultasi dan bengkel.

1- Anugerah Perkhidmatan

Item pertama adalah anugerah perkhidmatan seperti Anugerah Perkhidmatan Cemerlang (APC), sijil ketokohan semasa hari guru pun dapat diguna pakai.

2- Anugerah dalam PDP atau Kepimpinan

Item kedua pula melibatkan anugerah dalam pdp atau kepimpinan. Perkara ini agak meluas. Sebagai contoh, UPSR atau Linus 100% dihujung tahun boleh minta sekolah keluarkan sijil penghargaan. Jika ada menyertai pertandingan, boleh sertakan di dalam ini sama ada pertandingan penulisan cerpen hari guru ataupun pertandingan inovasi.

Jika program yang kita laksanakan menghasilkan impak positif, boleh juga minta sekolah keluarkan sijil penghargaan. Ataupun pasukan sekolah yang bertanding di luar sekolah dan mendapat kedudukan yang baik juga boleh minta sekolah keluarkan surat penghargaan.

3- Jemputan Untuk Konsultasi dan Bengkel

Item ketiga adalah jemputan untuk konsultasi, bengkel penulisan dan lain-lain. Yang ini kebanyakan guru fikir sukar diperolehi kerana guru-guru pakar sahaja yang dijemput untuk bengkel sebegini sebagai ceramah.

Guru sendiri boleh merancang perkara ini seperti mengadakan ladap selepas berkursus untuk guru lain. Ataupun, jika menjadi fasilitator pada program sekolah, kita juga boleh minta sekolah keluarkan surat jemputan dan sijil penghargaan untuk diri kita.

 Penutup

Teruskan bersama kami di
t.me/tcerdot.my
 untuk mendapatkan informasi dan bahan-bahan pendidikan yang terkini dan terbaik dari semasa ke semasa. Terima kasih kerana menyokong kami dan semoga artikel
Anugerah dan Pencapaian PBPPP
 ini membantu anda.

Anda juga mungkin berminat dengan :

Koleksi Fail Meja Tugasan Guru

Buku Pengurusan PPKI 2021

8 Tips Pelaburan Saham | Peter Lynch


ANXIETY

Anxiety disorder termasuk dalam golongan gangguan mental, sehingga situasi ini tentu berbeza dengan cemas biasa yang dialami orang kebanyakan. Orang yang terkena gangguan kecemasan ini akan merasa sangat risau terhadap berbagai hal,walaupun ketika dirinya sedang berada dalam situasi normal. Dalam kategori yang parah, gangguan kecemasan juga boleh sampai mengganggu aktiviti harian penderitanya.

Ia merangkumi berbagai-bagai jenis ketakutan serta kecemasan yang tidak boleh dimasukkan dalam kategori fobia. Emosi pesakit tidak stabil, sangat terganggu, cepat tersinggung dan marah, sering dalam keadaan teruja atau keluh kesah. Juga cepat murung. Disertai macam-macam fantasi, delusi, ilusi dan rasa dikejar-kejar oleh sesuatu yang tidak jelas. Dirinya selalu diselubungi ketegangan-ketegangan emosi dan diganggu bayangan kesulitan. Pesakit sering merasa mual dan muntah, badannya selalu lelah, menderita sesak nafas, banyak berpeluh, sering gementar dan kadang kala menderita kemurungan.

Perbezaan antara ‘anxiety disorder’ dan keresahan biasa adalah apabila emosi anda menyebabkan anda menderita dan hidup menjadi tidak terurus.

Isi Kandungan

Tanda-tanda anxiety

Sukar tidur

Masalah sukar melelapkan mata atau selalu terjaga selalunya terkait rapat dengan pelbagai keadaan kesihatan sama ada dari segi fizikal mahupun psikologi.

Kalau kita nak berhadapan dengan sesuatu yang penting keesokan harinya, normallah untuk berasa sedikit gementar atau teruja sehingga sukar melelapkan mata. Tapi sekiranya anda asyik terjaga, bimbang dan terfikirkan tentang masalah sampai tak boleh nak tidur atau terbawa-bawa ke dalam mimpi hingga kerap terjaga – ini adalah salah satu tanda ‘anxiety disorder’.

Ketegangan otot

Ketetangan otot yang berterusan adalah antara tanda yang mengiringi ‘anxiety disorder’. Tanda tanda ini boleh berlaku akibat respon tubuh terhadap stres yang keterlaluan. Ia boleh berlaku dengan kerap sehingga pesakit menganggapnya perkara biasa.

Menurut Anxiety Centre, rasa kebas pada tangan atau bahagian lain pada tubuh juga adalah simptom yang selalu dialami oleh mereka yang mengalami ‘anxiety disorder’.

Fokus komen negatif

Tak kiralah berapa banyak hal positif yang diungkapkan tentang kerja atau atau diri seseorang, ‘anxiety disorder’ menyebabkan seseorang tetap cenderung untuk fokus kepada bahagian yang negatif sahaja.

Akibatnya, seseorang itu akan mempunyai perangai yang terlalu cerewet dan obsesif terhadap kesempurnaan hingga berasa takut untuk gagal.

Cara mengubati anxiety

Pertama, dekatkan diri dengan Tuhan. Banyakkan istighfar dan selawat.

Kedua, tolong jauhkan diri dengan orang yang negatif. Biar tak ada kawan yang ramai asalkan kawan yang berkualiti. Bila berkawan dengan orang yang negatif, minda kita akan stress dan bertambah parah anxiety.

Ketiga, mindset. Selalu cakap dalam hati dan tukar mindset “aku sihat, tak takut “. Betulkan mindset.

Keempat, jangan berseorangan. Selalulah bergaul, berbual dan cerita masalah pada orang yang memahami. Luah segalanya, mesti lega.

Kelima, buat aktiviti yang seronok bersama kawan-kawan, suami, anak-anak atau parents untuk mengelakkan berfikir terlalu banyak dan cemas. Sedikit sebanyak boleh membuatkan kita lupa tentang “benda” itu.